open-index/open-wikipedia-markdown huggingface dataset:
ବିନୋଦ ଚନ୍ଦ୍ର ନାୟକ

**ବିନୋଦ ଚନ୍ଦ୍ର ନାୟକ** (୨ ସେପ୍ଟେମ୍ବର ୧୯୧୯ - ୧୫ ନଭେମ୍ବର ୨୦୦୩) ଜଣେ କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ପ୍ରାପ୍ତ ଓଡ଼ିଆ ସାହିତ୍ୟିକ ଥିଲେ । ଗତାନୁଗତିକ ଧାରାରୁ ବାହାରି ଆଧୁନିକତା ସଙ୍ଗେ ରୋମାଣ୍ଟିକ ଚିନ୍ତାଧାରାର ସମ୍ମିଶ୍ରଣ  ତାଙ୍କ କବିତାର ବିଶେଷତା ଥିଲା । କବିତା ସଂକଳନ *ସରୀସୃପ* ପାଇଁ ସେ ୧୯୭୦ ମସିହାରେ କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାରରେ ସମ୍ମାନିତ ହୋଇଥିଲେ । ତାଙ୍କ କବିତା ସାରା ଦେଶରେ ଆଦୃତ ହୋଇଛି ଓ ବହୁ ଭାଷାରେ ଅନୁବାଦିତ ହୋଇଛି । ତାଙ୍କର କୃତି ସମୂହ ଉପରେ ଅନେକ ବିଦ୍ୟାର୍ଥୀ ଉଚ୍ଚତର ଗବେଷଣା କରି ଡକ୍ଟରେଟ ଉପାଧି ପାଇଛନ୍ତି । 

## ସଂକ୍ଷିପ୍ତ ଜୀବନୀ
ବିନୋଦ ଚନ୍ଦ୍ର ନାୟକଙ୍କ ଜନ୍ମ ସୁନ୍ଦରଗଡ଼ ଜିଲ୍ଲାର ତେଲିପାଲିରେ ୧୯୧୯ ମସିହାରେ ହେଇଥିଲା । ଇଂରାଜୀ ଓ ଓଡ଼ିଆ ଭାଷା ସାହିତ୍ୟରେ ସ୍ନାତକୋତ୍ତର କରିବା ସହ ସେ ଶିକ୍ଷା ସମାପନ କରି ପ୍ରଥମେ ଓଡ଼ିଶା ସରକାରୀ  ସେବାରେ ଯୋଗ ଦେଇ ପରେ ସରକାରୀ ମହାବିଦ୍ୟାଳୟରେ ଇଂରାଜୀ ଅଧ୍ୟାପକ ଭାବରେ କାର୍ଯ୍ୟ କରିଥିଲେ । ୧୯୭୮ ମସିହାରେ ସେ ଝାରସୁଗୁଡା ଲକ୍ଷ୍ମୀନାରାୟଣ ମହାବିଦ୍ୟାଳୟରୁ ଅଧ୍ୟକ୍ଷ୍ୟ ଭାବରେ ଅବସର ଗ୍ରହଣ କରିଥିଲେ । ତା ମଧ୍ୟରେ ସେ କିଛି ବର୍ଷ ଓଡ଼ିଶା ସାହିତ୍ୟ ଆକାଡେମୀର ସମ୍ପାଦକ ଭାବେ କାର୍ଯ୍ୟ କରିଥିଲେ । ତେବେ ଶିକ୍ଷା ଓ ସାହିତ୍ୟ ପ୍ରତି ନିବିଡ ଆକର୍ଷଣ ଯୋଗୁ ସେ ସରକାରୀ ସେବାରୁ ଅବସର ପରେ ଘରେ ବସି ନ ରହି ନୂତନ କରି ଆରମ୍ଭ ହେଇଥିବା ବ୍ରଜରାଜ ନଗର ମହାବିଦ୍ୟାଳୟରେ ଅଧ୍ୟକ୍ଷ୍ୟ ଭାବରେ ରହି ପ୍ରଶାସନ ସହ ତାଙ୍କର ସାହିତ୍ୟ ସେବା ଜାରି ରଖିଲେ । ତତ୍ ପରେ ସେ ଓଡ଼ିଶା ସାହିତ୍ୟ ଆକାଡେମୀର ଉପସଭାପତି ଆସନ ଅଳଙ୍କୃତ କରିଥିଲେ । ଜୀବନର ଅନ୍ତିମ ମୁହୂର୍ତ ଯାଏ ସାହିତ୍ୟ ଓ କବିତାକୁ ନେଇ ମଜ୍ଜି ରହିଥିବା କବି ବିନୋଦ ନାୟକଙ୍କୁ ସମ୍ବଲପୁର ବିଶ୍ୱବିଦ୍ୟାଳୟ ତରଫରୁ ସମ୍ମାନଜନକ ଡ଼ି.ଲିଟ ଉପାଧି ମଧ୍ୟ ମିଳିଥିଲା । ଅଗଣିତ ସାହିତ୍ୟ ପରିଷଦ ଓ ସଂସ୍ଥା ତରଫରୁ ତାଙ୍କୁ ସମ୍ମାନ ମିଳିଥିଲା । ସେ ଗ୍ରାମ୍ୟ ଜୀବନର ପ୍ରାକୃତିକ ସୌନ୍ଦର୍ଯ୍ୟ ସହ ଦୈନନ୍ଦିନ ଚାଲି ଚଳଣକୁ ନେଇ ତାଙ୍କ କବିତାରେ ସ୍ଥାନିତ କରୁଥିଲେ । ୨୦୦୩ ମସିହାରେ ବିନୋଦ ଚନ୍ଦ୍ରଙ୍କର ତିରୋଧାନ ଘଟିଥିଲା ।

## ସାହିତ୍ୟ କୃତି
* ସରୀସୃପ - ୧୯୭୦
* ହୈମନ୍ତୀ-  ୧୯୩୩
* ଚନ୍ଦ୍ର ଓ ତାରା - ୧୯୫୧
* ଇଲାବୃତ୍ତ - ୧୯୬୦
* ନନ୍ଦାଦେବୀ - ୧୯୬୨
* ଶତ ତାରାର ଦ୍ୱୀପ - ୧୯୬୨
* ନୀଳ ଚନ୍ଦ୍ରର ଉପତ୍ୟକା- ୧୯୫୧
* ପୋହଳା ଦ୍ୱୀପର ଉପତ୍ୟକା- ୧୯୭୦

ତାଙ୍କର କବିତା ଗ୍ରାମପଥର ଏକ ଉଦ୍ଧୃତି ;
“ଏ ପଥରେ ଗ୍ରାମେ ପ୍ରବେଶ ହୁଅଇ ବଧୁ
ବିତରି ବୁକୁର ମମତା ମୁଖର ମଧୁ
ପୁଅ ଝିଅ ନାତି ନାତୁଣୀରେ ରଖି
ମଶାଣି ଏ ପଥେ ଫେରେ
ଆସିବା ଜନର ସାକ୍ଷୀ ଏ ପଥ
ଫେରିବା ଜନର ବନ୍ଧୁ ।। “

## ସମ୍ମାନ ଓ ପୁରସ୍କାର
* ଅତିବଡ଼ୀ ଜଗନ୍ନାଥ ଦାସ ସମ୍ମାନ - ୨୦୦୦
* କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର (ସରୀସୃପ- କବିତା ସଙ୍କଳନ)- ୧୯୭୦

## ଆଧାର
ଶ୍ରେଣୀ:୧୯୧୯ ଜନ୍ମ
ଶ୍ରେଣୀ:୨୦୦୩ ମୃତ୍ୟୁ
ଶ୍ରେଣୀ:ଓଡ଼ିଆ କବି
ଶ୍ରେଣୀ:ସୁନ୍ଦରଗଡ଼ ଜିଲ୍ଲାର ଲୋକ
ଶ୍ରେଣୀ:କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ବିଜେତା
ଅପୂର୍ବ ରଞ୍ଜନ ରାୟ

**ଅପୂର୍ବ ରଞ୍ଜନ ରାୟ** () (୨ ଅକ୍ଟୋବର ୧୯୪୭ – ୨୭ ଅଗଷ୍ଟ ୨୦୧୬) ଜଣେ ଓଡ଼ିଆ ସାହିତ୍ୟିକ, ସମ୍ପାଦକ, ସାମ୍ବାଦିକ ଏବଂ ସଙ୍ଗଠକ ଥିଲେ । ସେ ପ୍ରାୟ ୫୦ରୁ ଅଧିକ ପୁସ୍ତକ ରଚନା କରିଥିଲେ ଏବଂ ଏକାଧିକ ପତ୍ରପତ୍ରିକା ସମ୍ପାଦନା କରୁଥିଲେ । ଦୂରଦର୍ଶନ ଓ ଆକାଶବାଣୀ (ରେଡ଼ିଓ ପ୍ରସାରଣ ସେବା)ର ସେ ଜଣେ ସ୍ୱୀକୃତିପ୍ରାପ୍ତ ଗୀତିକାର ଥିଲେ ।  ସେହି ସମୟରୁ ସେ ସାହିତ୍ୟ ରଚନା ଆରମ୍ଭ କରିଥିଲେ । ତାଙ୍କର କିଛି ଜଣାଶୁଣା ରଚନାବଳୀ ମଧ୍ୟରୁ *କୁନ୍ତଳା କୁମାରୀ ଜୀବନୀ ଓ ପ୍ରତିଭା* ଓ **କବିତା ବୀକ୍ଷା** ତଥା ତାଙ୍କ ସମ୍ପାଦିତ ପତ୍ରିକା ମଧ୍ୟରୁ *କଥା କାହାଣୀ* ଅନ୍ୟତମ । ସାହିତ୍ୟ ପ୍ରତି ତାଙ୍କର ଅବଦାନ ନିମନ୍ତେ ତାଙ୍କୁ ୨୦୧୩ ମସିହାରେ ଓଡ଼ିଶା ସାହିତ୍ୟ ଏକାଡେମୀ ପକ୍ଷରୁ ସମ୍ବର୍ଦ୍ଧନା ଦିଆଯିବା ସହିତ ତାଙ୍କୁ ଓଡ଼ିଶା ସାହିତ୍ୟ ଏକାଡେମୀର ସାଧାରଣ ପରିଷଦକୁ ମନୋନୀତ କରାଯାଇଥିଲା । ତାଙ୍କୁ ଫକୀର ମୋହନ ବିଶ୍ୱବିଦ୍ୟାଳୟର ସିନେଟ ସଦସ୍ୟତା ମଧ୍ୟ ଦିଆଯାଇଥିଲା ।

କିଛି ଦିନ ରୋଗରେ ଶଯ୍ୟାଶାୟୀ ହୋଇ ୨୦୧୬ ମସିହା ଅଗଷ୍ଟ ୨୭ ତାରିଖରେ ତାଙ୍କର ଦେହାନ୍ତ ହୋଇଥିଲା ।

## ପ୍ରାରମ୍ଭିକ ଜୀବନ 
ଅପୂର୍ବ ରଞ୍ଜନ ରାୟ ୧୯୪୭ ମସିହା ଅକ୍ଟୋବର ୨ତାରିଖରେ ଭଦ୍ରକ ଜିଲ୍ଲାର ଭୂୟାଁ ଉଆସ ଗ୍ରାମରେ ଏକ ଜନ୍ମଗ୍ରହଣ କରିଥିଲେ । ଭଦ୍ରକସ୍ଥିତ ଦୋଳସାହିର ରାମନାରାୟଣ ଉଚ୍ଚ ବିଦ୍ୟାଳୟରେ ସେ ଅଧ୍ୟୟନ କରିଥିଲେ ।

କିଛି ଦିନ ରୋଗରେ ଶଯ୍ୟାଶାୟୀ ହୋଇ ପଡ଼ିରହିବା ପରେ ତାଙ୍କ ଭଦ୍ରକସ୍ଥିତ ବାସଭବନରେ ୨୦୧୬ ମସିହା ଅଗଷ୍ଟ ୨୭ ତାରିଖରେ ତାଙ୍କର ଦେହାନ୍ତ ଥିଲା ।

## ରଚନାବଳୀ 
### ପ୍ରବନ୍ଧ/ଆଲୋଚନା 
* *କୁନ୍ତଳା କୁମାରୀ ଜୀବନୀ ଓ ପ୍ରତିଭା* ୧୯୮୫
* *ସାରସ୍ୱତ ପୁରୁଷ କାନ୍ତକବି ଲକ୍ଷ୍ମୀକାନ୍ତ* ୧୯୮୩
* *ସାରସ୍ୱତ ସାଧକ କବିଶେଖର ଚିନ୍ତାମଣି*
* *ସାହିତ୍ୟ ସୁଚୀରୁ କେତୋଟି*
* *ସାଳନ୍ଦୀ କୂଳର କୃତୀ ଓ ସ୍ୱୀକୃତି*
* *ଭଦ୍ରକର କାବ୍ୟ ପରମ୍ପରା*
* *ଅନ୍ୟ ଏକ ଧର୍ମପଦ*
* ସାହିତ୍ୟର ଦିଗବଳୟ ୨୦୧୬
* ବୀକ୍ଷା କଷଟି ୨୦୧୫
* କାବ୍ୟ ଚନ୍ଦ୍ରିକା
**ଜୀବନୀ ଚରିତ**
* *ମହାପୁରୁଷ ରାମକୃଷ୍ଣ ପରମହଂସ ୨୦୦୬*
* *ବିଶ୍ୱ ବରେଣ୍ୟ ସ୍ୱାମୀ ବିବେକାନନ୍ଦ ୧୯୮୫*
* *ମମତାମୟୀ ସାରଦା ଦେବୀ ୧୯୮୩*
* *ସ୍ୱାଧୀନତା ସଂଗ୍ରାମୀ ବାଞ୍ଛାନିଧି ମହାନ୍ତି ୧୯୯୮, ୨୦୦୧*
* *ଡାକ୍ତର ପରିଜା ୧୯୮୧*
* *କର୍ମବୀର ଆଚାର୍ଯ୍ୟ ପ୍ୟାରୀମୋହନ*
* କେତୋଟି ଅଲିଭା ଶିଖା
* ମରଣ ବିଜୟୀ

### ଉପନ୍ୟାସ 
* *ଚନ୍ଦନ କାଠର ମୂର୍ତ୍ତି*
* ସର୍ବଭୂକ*୍
* *ଅବ୍ୟକ୍ତ* *ଅନ୍ଧକାର ୧୯୮୧*
* *ଏଇ ମାଆ ଏଇ ମନ ୧୯୮୪*
**ଶିଶୁସାହିତ୍ୟ**

* *ଟିକି ଫୁଲ (କବିତା) ଓଡ଼ିଶା ସରକାରଙ୍କଦ୍ୱାରା ପୁରସ୍କୃତ*
* *ଚକାଚକା ଭଉଁରୀ (ଗଳ୍ପ) ୧୯୭୧*
* ନୂଆ ବିଜ୍ଞାନ ନୂଆ ପରୀକ୍ଷା

**ସମ୍ପାଦନା**

* *ଆଧୁନିକ କବିତାର ଦିଗଦର୍ଶନ* ୧୯୭୨
* *କବିତା ବୀକ୍ଷା ୧୯୭୬*
* *ଗୋକୁଳାନନ୍ଦ ସ୍ମରଣିକା ୨୦୧୪*
* *କଥା ଓ କାହାଣୀ ୧୯୮୧*
* *କାହାଣୀ ବିଚିତ୍ରା ୧୯୮୧*
* *ଅଚାର୍ଯ୍ୟ ହରିହର, ବିଦ୍ୟାପୁରୀ, କଟକ*
* *କବି କମଳାକାନ୍ତ : ମତ, ଅଭିମତ, ଭିନ୍ନମତ ୧ମ ଖଣ୍ଡ ୧୯୯୪*
* *ସାଧନା ତୀର୍ଥର ପଥେ ପଥେ ୨୦୦୭*
* *ଜାତିପ୍ରାଣ ଜାତୀୟକବି ବାଞ୍ଛାନିଧି ୧୯୯୯*

### ପତ୍ରିକା ସମ୍ପାଦନା 
* *ସାଳନ୍ଦୀ ସମାଚାର(ସାପ୍ତାହିକ ସମ୍ବାଦପତ୍ର)*
* *କଥା କାହାଣୀ(ପତ୍ରିକା)* 
* *ସ୍ୱାକ୍ଷର ୧୯୬୭* 
* *ଗଳ୍ପ ରାଇଜ ୧୯୮୫* 
**ଅନ୍ୟାନ୍ୟ**

* *କେତୋଟି ତରଙ୍ଗର ସଂଳାପ (କବିତା) ୧୯୬୬''
* ନିରବତାର ସ୍ୱରଲିପି
* ଧୁଳିମାଟିର ଫୁଲ

## ସମ୍ମାନ ଓ ପୁରସ୍କାର 
* ଓଡ଼ିଶା ସାହିତ୍ୟ ଏକାଡେମୀ ପକ୍ଷରୁ ସମ୍ବର୍ଦ୍ଧିତ - ୨୦୧୩
* ଓଡ଼ିଶା ସାହିତ୍ୟ ଏକାଡେମୀର ସାଧାରଣ ପରିଷଦକୁ ମନୋନୀତ
* ଫକୀର ମୋହନ ବିଶ୍ୱବିଦ୍ୟାଳୟର ସିନେଟ ସଦସ୍ୟତା

## ଆଧାର 
## ବାହାର ଆଧାର 
* 

ଶ୍ରେଣୀ:୧୯୪୭ ଜନ୍ମ
ଶ୍ରେଣୀ:୨୦୧୬ ମୃତ୍ୟୁ
ଶ୍ରେଣୀ:ଭଦ୍ରକ ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ ଲେଖକ
ଶ୍ରେଣୀ:ଓଡ଼ିଆ ସାମ୍ବାଦିକ
ଶ୍ରେଣୀ:ଓଡ଼ିଆ ଗୀତିକାର
ସିଜରିଆନ ସେକସନ

**ସିଜରିଆନ ସେକସନ** (ଇଂରାଜୀ ଭାଷାରେ **Caesarean section** ବା **ସି-ସେକସନ**/ **C-section**) ଏକ ଅପରେଶନ ଯାହାଦ୍ୱାରା ଏକ ବା ଏକାଧିକ ଗର୍ଭସ୍ଥ ଶିଶୁମାନଙ୍କର ପ୍ରସବ କରାଯାଏ । ଯୋନୀପଥ ପ୍ରସବଦ୍ୱାରା (vaginal delivery) ମାଆ ବା ଶିଶୁର କୌଣସି ସଙ୍କଟ ଆଶଙ୍କା ହେଉଥିଲେ ଏହି ଅପରେଶନ କରାଯାଏ ।

ପ୍ରାୟ ୪୫ ମିନିଟ ସମୟରେ ସି-ସେକସନ ସମାପ୍ତ ହୁଏ । ସର୍ବାଙ୍ଗିକ ନିଶ୍ଚେତନ (general anesthesia) ବା ସୁଷୁମ୍ନା ନିଶ୍ଚେତନ (spinal block) ଦେଇ ଏହି ଅପରେଶନ କରାଯାଏ । ମୂତ୍ର ନିସ୍କାଷନ ନିମନ୍ତେ ମୂତ୍ରାଶୟରେ (bladder) ମୂତ୍ରୀୟ କାଥେଟର (urinary catheter ଭର୍ତ୍ତି କରିଦିଆଯାଏ ଓ ତା'ପରେ ଉଦରର ଚର୍ମକୁ ବିଶୋଧନ (sterilized) କରାଯାଏ । ତା'ପରେ ଉଦରର ନିମ୍ନ ଅଂଶରେ ଏକ ୧୫ସେମି ବା ୬ ଇଞ୍ଚ ଲମ୍ବର ଇନସିସନ (incision) ଦିଆଯାଏ ।  ଜରାୟୁରେ ଏକ ଦ୍ୱିତୀୟ ଇନସିସନ ଦେଇ ଶିଶୁକୁ ବାହାର କରାଯାଏ ।  ତା'ପରେ ଇନସିସନମାନଙ୍କୁ ସିଲେଇ କରିଦିଆଯାଏ । ଅଧିକାଂଶ ସମୟରେ ଆରୋଗ୍ୟ ହେବା ନିମନ୍ତେ ଅନେକ ଦିନ ପର୍ଯ୍ୟନ୍ତ ଡାକ୍ତରଖାନାରେ ରହିବା ପରେ ଘରକୁ ଯାଇହୁଏ । ପ୍ରସବ ପ୍ରକ୍ରିୟାର କୌଣସି ପ୍ରଭାବ ପରବର୍ତ୍ତୀ ଯୌନ କାର୍ଯ୍ୟକଳାପରେ (sexual function) ପଡ଼ିବ ନାହିଁଁ ।

ପୃଥିବୀରେ ସନ ୨୦୧୨ରେ ପ୍ରାୟ ୨୩ ନିୟୁତ ସି-ସେକସନ କରାଯାଇଥିଲା । କେତେକ ପ୍ରମାଣରୁ ସିଦ୍ଧ ହେଉଛି; ୧୯% ହାର  ଅଧିକ ଭଲ ଫଳ ସୂଚନା ଦିଏ । ପୃଥିବୀର ୪୫ରୁ ଅଧିକ ଦେଶରେ ୭.୫%ରୁ କମ ସି-ସେକସନ ଅପରେଶନ ହେଉଛି ଓ ୫୦ରୁ ଅଧିକ ଦେଶରେ ୨୭%ରୁ ଅଧିକ ଅପରେଶ ହେଉଛି । ଏହି ଅପରେଶନ ସଂଖ୍ୟା କମେଇବା ନିମନ୍ତେ ପ୍ରଚେଷ୍ଟା ଚାଲିଛି ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଗ୍ରାହାମ ଷ୍ଟେନ୍ସ

**ଗ୍ରାହାମ ଷ୍ଟେନ୍ସ ** (୧୯୪୧&nbsp;– ୨୩ ଜାନୁଆରି ୧୯୯୯) ଜଣେ ଅଷ୍ଟ୍ରେଲିୟ ଖ୍ରୀଷ୍ଠ ଧର୍ମ‌ ପ୍ରଚାରକ ଥିଲେ । ୨୩ ଜାନୁଆରୀ ୧୯୯୯ ମସିହାରେ, ଓଡ଼ିଶାର କେନ୍ଦୁଝରରେ ଥିବା ମନୋହରପୁର ଗ୍ରାମରେ ତାଙ୍କ ନିଜର ଦୁଇଟି ପୁଅ ଫିଲିପ (୧୦ ବର୍ଷ) ଓ ଟିମୋଥିଙ୍କ (୬ ବର୍ଷ) ସ‌ହ ଜୀବନ୍ତଦଗ୍ଧ କରିଦିଆଯାଇଥିଲା । ସେମାନଙ୍କୁ ରାତିରେ ଗାଡି ଭିତରେ ଶୋଇବା ସମୟରେ ଏହି ଘଟଣାଟି ଘଟିଥିଲା । ୨୦୦୩ ମସିହାରେ, ବଜରଙ୍ଗ ଦଳ ନେତା , ଦାରା ସିଂହକୁ ଗ୍ରାହାମ ଷ୍ଟେନ୍ସ ଓ ତାଙ୍କ ପୁଅ ମାନଙ୍କ ହତ୍ୟାର ଦୋଷରେ ଆଜୀବନ କାରାଦଣ୍ଡ ମିଳିଥିଲା । 

ଓଡ଼ିଶାରେ କୁଷ୍ଠ  ରୋଗୀ ଓ ଆଦିବାସୀଙ୍କ ସ‌ହ ଗ୍ରାହାମ ଷ୍ଟେନ୍ସ ୧୯୬୫ ମସିହାରୁ କାମ କରୁଥିଲେ । କିଛି ହିନ୍ଦୁ ସଙ୍ଗଠନ ଷ୍ଟେନ୍ସ ଓ ତାଙ୍କ ପରିବାର ନାମରେ ଜବରଦସ୍ତ ଧର୍ମାନ୍ତରଣର ଆରୋପ ମଧ୍ୟ ଲଗାଇଥିଲେ; ଗ୍ଲାଡିଶ ଏହି ସବୁ ଆରୋପକୁ ଖଣ୍ଡନ କରିଥିଲେ। ସେ ଭାରତରେ ରହି କୁଷ୍ଠ ରୋଗୀଙ୍କ ସାହାୟତା କରୁଥିଲେ, ୨୦୦୫ ମସିହାରେ, ତାଙ୍କୁ ଓଡ଼ିଶା ରେ କୁଷ୍ଠ ରୋଗୀଙ୍କୁ ସାହାୟତା କରିବା ଦିଗରେ ତାଙ୍କୁ ଭାରତ ସରକାର ପଦ୍ମଶ୍ରୀ ପୁରସ୍କାର ପ୍ରଦାନ କରିଥିଲା।

## କର୍ମଜୀବନ 
ଷ୍ଟେନ୍ସଙ୍କ ଜନ୍ମ ୧୯୪୧ ମସିହାରେ ଅଷ୍ଟ୍ରେଲିଆର କୁଇନ୍ସଲାଣ୍ଡ ସ‌ହର ହେଇଥିଲା। ୧୯୬୫ ମସିହାରେ ସେ ପ୍ରଥମ ଥର ପାଇଁ ଭାରତ ଭ୍ରମଣରେ ଆସିଥିଲେ ଓ  Evangelical Missionary Society of Mayurbhanj (EMSM)ରେ ଯୋଗଦାନ କରିଥିଲେ । ସେଠାରେ ସେ  ଆଦିବାସୀ ଅଞ୍ଚଳରେ ମିଶନାରୀ ତରଫରୁ କାମ କରିବା ଆରମ୍ଭ କରିଥିଲେ । ୧୯୮୩ ମସିହାରେ, ଷ୍ଟେନ୍ସ ବାରିପଦାଠାରେ ମିଶନର ପରିଚାଳନା ଦାୟିତ୍ୱ ନେଇଥିଲେ । ୧୯୮୨ ମସିହାରେ ସେ ମୟୁରଭଞ୍ଜରେ କୁଷ୍ଠ ରୋଗୀଙ୍କ ପାଇଁ ସାହାୟତା କେନ୍ଦ୍ର ନିର୍ମାଣରେ ସାହାଯ୍ୟ କରିଥିଲେ ।

## ବ୍ୟକ୍ତିଗତ ଜୀବନ 
କୁଷ୍ଠ ରୋଗୀଙ୍କୁ ସେବା କରିବା ସମୟରେ ଷ୍ଟେନ୍ସ **ଗ୍ଲାଡିଶ**ଙ୍କୁ ଭେଟିଥଲେ ପରେ ୧୯୮୩ ମସିହାରେ ଦୁହେଁ ପରସ୍ପରଙ୍କୁ ବିବାହ କରିଥିଲେ । ତାଙ୍କର ତିନୋଟି ସନ୍ତାନ ଥିଲେ, ଜଣେ ଝିଅ (ଏସ୍ଥର) ଓ ଦୁଇଟି ପୁଅ ଥିଲେ (ଫିଲିପ ଏବଂ ଟିମୋଥି) । ଷ୍ଟେନ୍ସ ହୋ ଭାଷାରେ ବାଇବେଲକୁ ଅନୁବାଦ କରିବାରେ ସାହାୟତା କରିଥିଲେ ।

## ମୃତ୍ୟୁ ଓ ପ୍ରତିକ୍ରିୟା 
ପତି ଓ ଦୁଇ ଛୁଆଙ୍କ ମୃତ୍ୟୁ ପରେ କମ୍ସିନରଙ୍କ ପାଖରେ ନିଜର ଏକ ହଲଫନାମାରେ ଗ୍ଲାଡିଶ ଦର୍ଶାଇଥିଲେ କି: *"The Lord God is always with me to guide me and help me to try to accomplish the work of Graham, but I sometimes wonder why Graham was killed and also what made his assassins to behave in such a brutal manner on the night of 22nd/23rd January 1999. It is far from my mind to punish the persons who were responsible for the death of my husband Graham and my two children. But it is my desire and hope that they would repent and would be reformed."*

## ଆଧାର 
ଶ୍ରେଣୀ:୧୯୪୧ ଜନ୍ମ
ଶ୍ରେଣୀ:୧୯୯୯ ମୃତ୍ୟୁ
ଆର୍ଯ୍ୟଭଟ୍ଟ (ଉପଗ୍ରହ)

**ଆର୍ଯ୍ୟଭଟ୍ଟ** ଭାରତର ପ୍ରଥମ କୃତ୍ରିମ ଉପଗ୍ରହ । ଏହା ମହାନ ଭାରତୀୟ ଗଣିତଜ୍ଞ ଆର୍ଯ୍ୟଭଟ୍ଟଙ୍କ ନାମରେ ନାମିତ କରାଯାଇଥିଲା। ସୋଭିଏତ ଋଷିଆର ସହାୟତାରେ ସଫଳତାର ସହ ଉତକ୍ଷେପଣ କରାଯାଇଥିବା ଏହି ମିଶନ ଭାରତୀୟ ବୈଜ୍ଞାନିକ ଓ ଇଞ୍ଜିନିୟରମାନଙ୍କର ଦକ୍ଷତା ଓ ନିଷ୍ଠାର ପରିଚୟ ଦେବା ସହ, ଭାରତରେ ମହାକାଶ ବିଜ୍ଞାନ ପାଇଁ ଏକ ନୂତନ ଆଗ୍ରହ ସୃଷ୍ଟି କରିଥିଲା। ୧୯୭୫ ଏପ୍ରିଲ ୧୯ରେ ଭାରତ ତିଆରି ପ୍ରଥମ କୃତ୍ରିମ ଉପଗ୍ରହ ସଫଳତାର ସହିତ ମହାକାଶକୁ ପ୍ରେରଣ କରାଗଲା। 

## କାଳକ୍ରମ 
* ୧୯୭୨ ମସିହାରେ ୟୁ ଆର ରାଓଙ୍କ ତତ୍ତ୍ୱାବଧାନରେ ଆର୍ଯ୍ୟଭଟ୍ଟ ଉପଗ୍ରହ ଉତକ୍ଷେପଣ ପାଇଁ ସୋଭିଏତ ରୁଷ ସହ ଭାରତର ଚୁକ୍ତି ସ୍ୱାକ୍ଷରିତ ହେଇଥିଲା।
* ୧୯ ଅପ୍ରେଲ ୧୯୭୫ ମସିହାରେ ରୁଷିଆର **କାପୁସ୍ତିନ ୟାର** ଉତକ୍ଷେପଣ କେନ୍ଦ୍ରରୁ **କସମୋସ-୩ଏମ** ରକେଟ ଜରିଆରେ ଆର୍ଯ୍ୟଭଟ୍ଟ ଉପଗ୍ରହର ଉତକ୍ଷେପଣ ହେଇଥିଲା।
* ଉପଗ୍ରହରେ ଏକ ବୈଦୁତିକ ବିଭ୍ରାଟ ଯୋଗୁଁ ଉତକ୍ଷେପଣର ୫ଦିନ ପରେ ଉପଗ୍ରହ ସହ ସମ୍ପର୍କ ଛିନ୍ନ ହେଇଥିଲା।
* ୧୧ ଫେବୃଆରୀ ୧୯୯୨ ମସିହାରେ ଉପଗ୍ରହଟି ପୃଥିବୀର ବାୟୁମଣ୍ଡଳକୁ ଲେଉଟିଆସିଥିଲା।

## ଅଭିଯାନର ଲକ୍ଷ୍ୟ 
* କୃତ୍ରିମ ଉପଗ୍ରହର ବିକାଶ ଏବଂ ମହାକାଶରେ ଏହାର ପରିଚାଳନାରେ ଅଭିଜ୍ଞତା ହାସଲ ।
* ରଞ୍ଜନ ରଶ୍ମୀଦ୍ୱାରା ସୂର୍ଯ୍ୟର ଭୌତିକ ପରୀକ୍ଷଣ।

## ଆଧାର 
ଶ୍ରେଣୀ:କୃତ୍ରିମ ଉପଗ୍ରହ‌‌
ମହାଧମନୀ ବ୍ୟବଚ୍ଛେଦନ

**ମହାଧମନୀ ବ୍ୟବଚ୍ଛେଦନ** (ଇଂରାଜୀ ଭାଷାରେ ଆଓର୍ଟିକ ଡିସେକସନ/**Aortic dissection**) ରୋଗ କୁହାଯାଏ ଯେତେବେଳେ ମହାଧମନୀର (aorta) ଟ୍ୟୁନିକା ଇଣ୍ଟିମା (the inside) ସ୍ତରରେ ଫାଟ ସୃଷ୍ଟି ହେବା ପରେ ସେହି ପଥରେ ରକ୍ତ ଗତି କରି ମହାଧମନୀ କାନ୍ଥର ସ୍ତରମାନଙ୍କୁ ବ୍ୟବଚ୍ଛେଦ (forcing the layers apart) କରିଦିଏ ବା ଚିରି ମେଲାକରିଦିଏ ।  ମୂଖ୍ୟ ଆଘାତ (Major trauma), ଧୂମ୍ରପାନ (smoking), କୋକେନ (cocaine) ବ୍ୟବ‌ହାର, ଗର୍ଭାବସ୍ଥା, ବକ୍ଷ ମହାଧମନୀ ଆନିଉରିଜମ୍ (thoracic aortic aneurysm), ରକ୍ତନଳୀ ପ୍ରଦାହ (inflammation of arteries), ଓ ଡିସଲିପିଡେମିଆ  (abnormal lipid levels) ରୋଗମାନଙ୍କରେ ମଧ୍ୟ ଏହି ମହାଧମନୀ ବ୍ୟବଚ୍ଛେଦନ ରୋଗ ସମ୍ଭାବନ ରହିବ ।

ମହାଧମନୀ ବ୍ୟବଚ୍ଛେଦନ ଏକ ଦୁର୍ଲଭ ରୋଗ, ପ୍ରତିବର୍ଷ ଏକ ଲକ୍ଷ ଲୋକରେ ୩ ଜଣକୁ ହୁଏ । ମହିଳାଙ୍କ ଅପେକ୍ଷା ପୁରୁଷଙ୍କୁ ଏହି ରୋଗ ଅଧିକ ହୁଏ । ରୋଗ ନିର୍ଣ୍ଣୟର ହାରାହାରି ବୟସ ପ୍ରାୟ ୬୩ ବର୍ଷ, କିନ୍ତୁ ୪୦ ବର୍ଷ ବୟସ ପୂର୍ବରୁ ୧୦% ଲୋକଙ୍କୁ ହୁଏ । ଟାଇପ ଏ ରୋଗରେ ୩ ଦିନ ମଧ୍ୟରେ ପ୍ରାୟ ଅଧା ଲୋକ ମୃତ୍ୟୁ ବରଣ କରନ୍ତି ଓ ଟାଇପ ବି ରୋଗରେ ୧୦% ଲୋକଙ୍କର ଏକ ମାସ ମଧ୍ୟରେ ମୃତ୍ୟୁ ହୁଏ । ସନ ୧୭୬୦ରେ ଇଂଲଣ୍ଡର ରାଜା ଜର୍ଜ ୨ଙ୍କର ମୃତ୍ୟୁ ପରେ ତାଙ୍କୁ ପରୀକ୍ଷା କରି ଏହି ରୋଗ ବିଷୟ ପ୍ରଥମେ ବର୍ଣ୍ଣନା କରାଯାଇଥିଲା । ସନ ୧୯୫୦ରେ ମାଇକେଲ ଇ ଡିବାକେ (Michael E. DeBakey) ପ୍ରଥମେ ଏହାର ଅପରେଶନ ଆରମ୍ଭ କରିଥିଲେ ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଉଷାକୋଠି ଅଭୟାରଣ୍ୟ

**ବଡ଼ରମା ଅଭୟାରଣ୍ୟ** ('ଉଷାକୋଠି' ଅଭୟାରଣ୍ୟ ନାମରେ ମଧ୍ୟ ଜଣା) ସମ୍ବଲପୁର ଜିଲ୍ଲାରେ ଅବସ୍ଥିତ ଏକ ପ୍ରାକୃତିକ ଅଭୟାରଣ୍ୟ । ଏହି ଅଭୟାରଣ୍ୟ ଦେଇ ଦୁଇଟି ନଦୀ ବରଧା ଆଉ ପେଙ୍ଗାନା ନଦୀ ପ୍ରବାହିତ ହୋଇଛି ।

## ଅବସ୍ଥିତି ଓ ଆୟତନ 
ବଡ଼ରମା ଅଭୟାରଣ୍ୟ ସମ୍ବଲପୁର ସହରରୁ ୬ ନମ୍ବର ଜାତୀୟ ରାଜପଥରେ ୪୫ କିଲୋମିଟର ଦୂରରେ ଅବସ୍ଥିତ । ଏହା ରାଉରକେଲାଠାରୁ ୨୦୦ କିଲୋମିଟର ଦୂରରେ ରହିଛି । ଏହାର ଏକ ପାର୍ଶ୍ୱରେ ହୀରାକୁଦ ଜଳଭଣ୍ଡାର ଓ ଅନ୍ୟ ପାର୍ଶ୍ୱରେ ଘଞ୍ଚ ଅରଣ୍ୟଦ୍ୱାରା ପରିବେଷ୍ଟିତ ଏକ ପର୍ଯ୍ୟଟନ ସ୍ଥଳ ରହିଛି ।
ବଡ଼ରମା ଅଭୟାରଣ୍ୟର ଆୟତନ ୩୦୪.୦୩ ବର୍ଗ କିଲୋମିଟର । ସେଥିମଧ୍ୟରୁ ଉଷାକୋଠି ସଂରକ୍ଷିତ ଜଙ୍ଗଲ ୨୦୦.୬୮ ବର୍ଗ କି.ମି., ବଡ଼ରମା ସଂରକ୍ଷିତ ଜଙ୍ଗଲ ୫୭.୯୭ ବର୍ଗ କି.ମି, ବିଞ୍ଝାପାଲି ସରକ୍ଷିତ ଜଙ୍ଗଲ ୧୬.୭୩ ବର୍ଗ କି.ମି. ଓ ଅନ୍ୟାନ୍ୟ ୨୮.୬୫ ବର୍ଗ କି.ମି. ଅଟେ । 

## ଗମନାଗମନ 
ଉଷାକୋଠିକୁ ସମ୍ବଲପୁର ସହର ଦେଇ ଜାତୀୟ ରାଜପଥରେ ଅଥବା ଝାରସୁଗୁଡ଼ାରୁ ରାଜ୍ୟ ରାଜପଥ ଦେଇ ଯିବାର ସୁବିଧା ରହିଛି ।
 
## ଜୈବ ବିବିଧତା
### ଉଦ୍ଭିଦ 
ବଡ଼ରମା ଅଭୟାରଣ୍ୟରେ ମୂଲ୍ୟବାନ ଚନ୍ଦନ ଗଛ ସହ ଅର୍ଜୁନ, ନିମ୍ବ, ଶାଳ, ପିଆଶାଳ, ଆକାଶିଆ ପରି ବୃକ୍ଷ ସମୂହ ବହୁପରିମାଣରେ ଭରି ରହିଛି । ଏହା ବ୍ୟତୀତ ହୀରାକୁଦ ଜଳଭଣ୍ଡାର ନିକଟରେ ବାଲୁକା ତୁଠ ସହ କିଛି ଅରଣ୍ୟ ମଧ୍ୟ ରହିଛି ।

### ପ୍ରାଣୀ 
ବଡ଼ରମା ଅଭୟାରଣ୍ୟରେ ମୁଖ୍ୟତଃ କାଲରା-ପତରିଆ ବାଘ, ରୟାଲ ବେଙ୍ଗଲ୍ ବାଘ, ଜଙ୍ଗଲୀ ହାତୀ ରହନ୍ତି । ଶେଷ ଆକଳନ ଅନୁସାରେ ସେଠାରେ ୩୭ଟି ହାତୀ ଥିବାର ଜଣାଯାଏ । ଏହା ବ୍ୟତୀତ ଉଷାକୋଠିରେ ନୀଳଗାଇ, ଚିତଳ, ବାଇସନ, କୋକିଶିଆଳି, ହରିଣ, ଉଡନ୍ତା ନେଉଳ ଓ ଗୋଧି ଦେଖାଯାଆନ୍ତି । କେତେକ ଭାଲୁ ମଧ୍ୟ ଏହି ଅଭୟାରଣ୍ୟରେ ରହିଛନ୍ତି । ଶୀତଋତୁରେ ବିଦେଶାଗତ ପକ୍ଷୀସବୁ ମଧ୍ୟ ଏଥିରେ ଥିବା ଜଳାଶୟ ନିକଟସ୍ଥ ଅରଣ୍ୟକୁ ଆସିଥାନ୍ତି ।

## ସଫାରି 
ରାତିରେ ଏଠାରେ ଥିବା ଜିପରେ ଅରଣ୍ୟ ଭିତରକୁ ଯାଇ ଜୀବଜନ୍ତୁମାନଙ୍କୁ ଦେଖିବାର ସୁବିଧା ରହିଛି । ଏଥିପାଇଁ ପର୍ଯ୍ୟଟନ ବିଭାଗ ପକ୍ଷରୁ ସ୍ପଟ ଲାଇଟ, ଗାଇଡ଼ ଆଦିର ସୁବିଧା ରହିଛି । ଅଭୟାରଣ୍ୟରେ ଫଟୋ ଉଠେଇବା ମନା କରାଯାଇଥାଏ । ନିରାପଦରେ ରାତିରେ ଜନ୍ତୁମାନଙ୍କୁ ଦେଖିବା ପାଇଁ ଦୁଇଟି ଉଚ୍ଚ ଟାୱାର ମଧ୍ୟ ରହିଛି ।

## ପର୍ଯ୍ୟଟନ ସମୟ  
ଅକ୍ଟୋବରରୁ ଅପ୍ରେଲ ପର୍ଯ୍ୟନ୍ତ ଏହି ଅଭୟାରଣ୍ୟରେ ଭ୍ରମଣ ପାଇଁ ଉପଯୁକ୍ତ ସମୟ । ଗ୍ରୀଷ୍ମଋତୁରେ ପ୍ରବଳ ଗରମ ହେତୁ ବଡ଼ରମାରେ ଜୀବଜନ୍ତୁଙ୍କୁ ଦେଖିବା ସହଜ ହୁଏ ନାହିଁ ।

## ଆଧାର
## ଅଧିକ ତଥ୍ୟ 
*http://tourism.webindia123.com/tourism/wildlife/nationalpark/Ushakothi_Wildlife_Sanctuary/index.htm
*http://www.sanctuariesindia.com/ushakothi-wildlife-sanctuary/ 
*http://www.happytrips.com/orissa/ushakothi-badrama-wildlife-sanctuary/ps47986918.cms
*http://www.orissaguide.com/tag/ushakothi-wildlife-sanctuary 

ଶ୍ରେଣୀ:ଓଡ଼ିଶାର ବନ୍ୟପ୍ରାଣୀ ଅଭୟାରଣ୍ୟ
ଶ୍ରେଣୀ:ସମ୍ବଲପୁର ଜିଲ୍ଲା
ହୃଦ୍‌ରୋଧ

**ହୃଦ୍‌ରୋଧ** (ଇଂରାଜୀ ଭାଷାରେ **Cardiac arrest**) ରୋଗରେ ହୃତ୍‌ପିଣ୍ଡ ସଙ୍କୋଚନ ହଠାତ୍ ବନ୍ଦ ହେବାରୁ ରକ୍ତ ସରବରାହ ବନ୍ଦ ହୋଇଯାଏ । କିଛି ମିନିଟ ମଧ୍ୟରେ ଚିକିତ୍ସା ନ ହେଲେ ସାଧାରଣତଃ ମୃତ୍ୟୁ ହୁଏ ।

କରୋନାରି ଧମନୀ ରୋଗ‌ଯୋଗୁ (coronary artery disease) ସାଧରଣତଃ ହୃଦ୍‌ରୋଧ ରୋଗ ହୁଏ । ଅତ୍ୟଧିକ ରକ୍ତସ୍ରାବ (major blood loss), ଅମ୍ଳଜାନ ଅଭାବ, ଅଳ୍ପ ପୋଟାସିଅମ (very low potassium), ହୃଦ୍‌ପାତ (heart failure), ଓ ଅତ୍ୟଧିକ ଶାରୀରିକ ବ୍ୟାୟାମ କଲେ ମଧ୍ୟ ଏହି ରୋଗ ହୋଇପାରେ । କେତେକ ବଂଶାନୁକ୍ରମିକ ବେମାରୀ ଯେପରିକି ଦୀର୍ଘ କ୍ୟୁଟି ସିଣ୍ଡ୍ରୋମ (long QT syndrome) ରୋଗରେ ହୃଦ୍‌ରୋଧ ସଙ୍କଟ ଥାଏ । ରୋଗ ଆରମ୍ଭ ସମୟରେ ଭେଣ୍ଟ୍ରିକୁଲାର ଫିବ୍ରିଲେସନ (ventricular fibrillation) ହୁଏ&nbsp;। ନାଡ଼ି ଅନୁଭବ କରି ନ ପାରିଲେ ଏହି ରୋଗ ହୋଇଥିବା ସିଦ୍ଧ ହୁଏ । ବଞ୍ଚିଯାଇଥିବା ଲୋକଙ୍କୁ ଟାର୍ଗେଟେଡ ଟେମ୍ପରେଚର ମ୍ୟାନେଜମେଣ୍ଟ (targeted temperature management) ଦେଲେ ଫଳାଫଳ ଉନ୍ନତ ହୁଏ । ପୁନରାବୃତ୍ତି ନ ହେବା ପାଇଁ କାର୍ଡ଼ିଆକ ଡିଫିବ୍ରିଲେଟର ଇମ୍ପ୍ଲାଣ୍ଟ (implantable cardiac defibrillator) ଦେଲେ ମୃତ୍ୟୁ ସଙ୍କଟ କମିଯାଏ ।

ଯୁକ୍ତରାଷ୍ଟ୍ର ଆମେରିକାରେ ଏହି ରୋଗ ଯୋଗୁ ଡାକ୍ତରଖାନା ସମ୍ମୁଖରେ ପ୍ରତି ୧୦,୦୦୦ ଲୋକ ମଧ୍ୟରୁ ୫.୨ ଜଣଙ୍କର ମୃତ୍ୟୁ ହୁଏ&nbsp;। ଚିକିତ୍ସା ସତ୍ତ୍ୱେ ମାତ୍ର ୮% ରୋଗୀ ବଞ୍ଚିପାରନ୍ତି । ବଞ୍ଚିଯାଇଥିବା ଲୋକଙ୍କ ମଧ୍ୟରୁ ଅଧିକାଂଶ ଅସମର୍ଥ (disability) ହୋଇଯାଆନ୍ତି । ଟେଲିଭିଜନରେ କିନ୍ତୁ ଅନେକ ସମୟରେ ୭୫% ବଞ୍ଚିଯିବା ଦେଖାଯାଏ ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଖଡ଼ିଛୁଆଁ

**ଖଡ଼ି ଛୁଆଁ** ଓଡ଼ିଶାରେ ପ୍ରଚଳିତ ଏକ ବିଧି, ଶିଶୁମାନେ ବୋଧ ପାଇବାପରେ ଖଡ଼ି ଧରି ଲେଖିବା ବା ବିଦ୍ୟାରମ୍ଭ କରିଥାନ୍ତି । ଏକ ଉତ୍ସବ ମାଧ୍ୟମରେ ବିଦ୍ୟାଶିକ୍ଷାର ଶୁଭାରମ୍ଭ ହୁଏ । 

ଓଡ଼ିଶାର ହିନ୍ଦୁଧର୍ମୀମାନେ ଗଣେଶ ଚତୁର୍ଥୀ ଓ ବସନ୍ତ ପଞ୍ଚମୀ ଦିନକୁ ଛୋଟ ପିଲାଙ୍କ ବିଦ୍ୟାରମ୍ଭ ପାଇଁ ଏକ ପବିତ୍ର ଦିନ ବୋଲି ବିଶ୍ୱାସ କରନ୍ତି । ଓଡ଼ିଶାର ଘରେଘରେ ପାରମ୍ପରିକ ଭାବେ ଏହି ନିଆରା ବିଧି ପାଳନ ହୁଏ । ଏହି ବିଦ୍ୟାରମ୍ଭ ଉତ୍ସବକୁ ଖଡ଼ି ଛୁଆଁ କୁହାଯାଏ । ଏହା ଏକ ଶୁଭ ଅବସର ଯେଉଁଦିନ ପିଲାଙ୍କୁ ନିଜ ଜୀବନରେ ଶିକ୍ଷାର ମହତ୍ତ୍ୱ ବୁଝାଯାଏ । ଏହି ଦିନ ପିଲା ଖଡ଼ି ଧରିବା (ଅକ୍ଷର ଲେଖା ଶିଖିବା) ଆରମ୍ଭ କରନ୍ତି । ସମୂହ ଖଡ଼ି ଛୁଆଁ କାର୍ଯ୍ୟକ୍ରମ ବିଭିନ୍ନ ମନ୍ଦିର ଓ ପୂଜାସ୍ଥଳୀମାନଙ୍କରେ ଆୟୋଜିତ ହୁଏ ।

## ବିଧି
ସକାଳୁ ପିତାମାତାମାନେ ପିଲାଙ୍କୁ ଗାଧୋଇ(କେହି କେହି ପିଲାଙ୍କୁ ପୂର୍ବରୁ ଲଣ୍ଡା କରେଇ ଥାଆନ୍ତି ) ନୂଆ ଜାମା ପିନ୍ଧାଇ ବିଦ୍ୟାରମ୍ଭ ପାଇଁ ଉତ୍ସାହିତ କରନ୍ତି । ଖଡ଼ି, ସିଲଟ, ଛଞ୍ଚା, ଧୂପ ଦୀପ, ଫୁଲ ଆଦି ପୂଜା ସରଞ୍ଜାମ, ଭୋଗରାଗ ସହ ଦକ୍ଷିଣା ନେଇ ପହଞ୍ଚନ୍ତି ପୂଜା ସ୍ଥଳୀରେ । ଗଣେଶଙ୍କ ମଙ୍ଗଳାଚରଣ ଓ ପୁଷ୍ପାଞ୍ଜଳି ପରେ ଖଡ଼ି ସିଲଟ ପୂଜା ହୁଏ । ଆଚାର୍ଯ୍ୟ କୁନି ପିଲାଙ୍କ ହାତ ଧରି ସିଲଟ ଉପରେ ଖଡ଼ିରେ ‘ଓଁ ଶ୍ରୀ’ ଲେଖିବାରେ ସହଯୋଗ କରନ୍ତି । କେହି କେହି କେବଳ ତିନୋଟି ମୁଣ୍ଡଳୀ ବୁଲେଇ  ଦିଅନ୍ତି ବା ସିଦ୍ଧରସ୍ତୁ ଲେଖନ୍ତି । ଓଁ ହେଉଛି ସୃଷ୍ଟିର ମୂଳ ତତ୍ତ୍ୱ ଓ ଶ୍ରୀ ଏହାର ରୂପ । ତିନୋଟି ମୁଣ୍ଡଳୀ ହେଉଛି ବ୍ରହ୍ମା ବିଷ୍ଣୁ ଓ ମହେଶ୍ୱର । ସିଦ୍ଧରସ୍ତୁ ଅର୍ଥ ବିଦ୍ୟା ସିଦ୍ଧି ହେଉ । ଲେଖି ସାରିବା ପରେ ଚାଟ ଠାକୁର ଓ ଆଚାର୍ଯ୍ୟଙ୍କ ପ୍ରଣାମ କରି ଆଶୀର୍ବାଦ ଭିକ୍ଷାକରନ୍ତି ଓ ଦକ୍ଷିଣା ଦେଇ ସ୍ୱଗୃହକୁ ଫେରିଆସନ୍ତି । ଦକ୍ଷିଣ ଓଡ଼ିଶାରେ ଏହି ବିଧି ଭିନ୍ନ ଏକ ଢଙ୍ଗରେ ଦେଖିବାକୁ ମିଳେ । ଆଚାର୍ଯ୍ୟ  ପିଲାଙ୍କୁ ଅରୁଆ ଚାଉଳ ପୂର୍ଣ୍ଣ ପିତ୍ତଳ ଥାଳିରେ ହଳଦୀ ଖଣ୍ଡ ଧରି ଏକ ଅକ୍ଷର ଲେଖାନ୍ତି । ଏହି ଚାଉଳର ଅର୍ଥ ଉତ୍ପାଦକତା ଓ ହଳଦୀର ଅର୍ଥ ପବିତ୍ରତାକୁ ସୂଚାଏ । ଉତ୍ପାଦିକତା ଓ ପବିତ୍ରତା ହେଉଛି ଶିକ୍ଷାର ମୂଳ ମନ୍ତ୍ର ।

ଖଡ଼ି ଛୁଆଁ ବିଧି ପରେ ପିଲା ଚାଟ ବା ଛାତ୍ର ବୋଲାନ୍ତି । ଚାଟଶାଳୀ ବା ବିଦ୍ୟାଳୟରେ ଭର୍ତ୍ତି ହୁଅନ୍ତି । ଏହି ଦିନୁ ତାଙ୍କର ଶିକ୍ଷା ଗ୍ରହଣ ଆରମ୍ଭ ହୋଇ  ବସ୍ତାନୀ ଧରି ଅବଧାନ ବା ଓଝାଙ୍କ ପାଖକୁ ଯିବା ନିତିଦିନିଆ ହୁଏ ଗୁରୁକୂଳ ପରମ୍ପରାରେ କାହିଁ କେଉଁ ଆବହମାନ କାଳରୁ ଏହି ଦିନ ବିଦ୍ୟାର୍ଥୀ ଗୁରୁକୂଳରେ ଯୋଗ ଦେବା ବିଧି ଥିଲା । ପିଲାଙ୍କ ବୋଧ ଆସିବା ପରଠୁ ପିତାମାତା ସେମାନଙ୍କ ଶିକ୍ଷା ବ୍ୟବସ୍ଥା କଥା ଚିନ୍ତା କରନ୍ତି । ଓଡ଼ିଆ ଅଭିଭାବକମାନେ ଆଗକାଳରେ ସନ୍ତାନକୁ ସାତ ବର୍ଷ ବେଳକୁ ଶିକ୍ଷା ଆରମ୍ଭ ପାଇଁ ବିଦ୍ୟାଳୟ ପ୍ରେରଣ ବ୍ୟବସ୍ଥା କରୁଥିଲେ । ଏବେ ବିଦେଶୀ ଢାଞ୍ଚାର ଶିକ୍ଷା ବ୍ୟବସ୍ଥା ସହ ପିଲାକୁ ସମକକ୍ଷ କରିବା ପାଇଁ ମାତ୍ର ତିନି ବର୍ଷ ବୟସରୁ ବିଦ୍ୟାରମ୍ଭ ବ୍ୟବସ୍ଥା କରୁଛନ୍ତି ।

ଗଣେଶ ଚତୁର୍ଥୀ ଓ ବସନ୍ତ ପଞ୍ଚମୀ ଉଭୟ ପବିତ୍ର ଦିବସରେ ଓଡ଼ିଆମାନେ ବାଲ୍ୟକାଳରେ ଜୀବନରେ ମାତ୍ର ଥରେ ସିଲଟ ଉପରେ ପ୍ରଥମ ଅକ୍ଷର ଲେଖି ବିଦ୍ୟାର ବୀଜ ବୁଣନ୍ତି । 

## ବିଦେଶରେ ପାଳନ
କେବଳ ଓଡ଼ିଶା ନୁହେଁ ବିଦେଶରେ ରହୁଥିବା ଓଡ଼ିଆଙ୍କଠାରୁ ଦେଖି ବିଦେଶୀମାନେ ମଧ୍ୟ ଏହାର ପ୍ରାସଙ୍ଗିକତାକୁ ବୁଝନ୍ତି ଓ ପାଳନ କରନ୍ତି । ଖଡ଼ି ଛୁଆଁ ଏକ ଭିନ୍ନ ପ୍ରାଚୀନ ପରମ୍ପରା ଯାହାକୁ କୌଣସି ଓଡ଼ିଆ ଆଧୁନିକ ଯୁଗରେ ପାଦଦେଇ ମଧ୍ୟ ନିଜ ପିଲାଙ୍କୁ ଏହି ବିଧିରୁ ଦୁରେଇ ରଖି ନାହାନ୍ତି । ଏଇ କାଗଜ କଲମ ଓ କମ୍ପ୍ୟୁଟର ଯୁଗରେ ବିଦେଶରେ ମଧ୍ୟ ଖଡ଼ି ଓ ସିଲଟ ଖଣ୍ଡେ ଯୋଗାଡ଼ କରିବାକୁ କେହି ପଛାନ୍ତି ନାହିଁ ।

## ଆଧାର
ଶ୍ରେଣୀ:ଓଡ଼ିଆ ଚଳଣି
ନେପାଳର ରାଷ୍ଟ୍ରଧ୍ୱଜ

ନେପାଳର ରାଷ୍ଟ୍ରଧ୍ୱଜ (ନେପାଳୀ&#x3A; नेपालको झण्डा
) ପୃଥିବୀର ଏକମାତ୍ର ତ୍ରିକୋଣୀୟ ଜାତୀୟ ପତକା। ଏହି ପତକାଟି ଦୁଇଟି ତ୍ରିକୋଣକୁ ତଳେ ଓ ଉପରେ ଯୋଗ କରି ବନାଯାଇଛି। ପତକାର ଉପର ତ୍ରିଭୁଜରେ ଅର୍ଦ୍ଧ ଚନ୍ଦ୍ର ଅଂକିତ ହୋଇଛି ଓ ତଳ ତ୍ରିଭୁଜରେ ସୂର୍ଯ୍ୟ ଅଂକିତ ହୋଇଛି। ପତକାର ରେଖା ନୀଳ ରଙ୍ଗ ଅଂକିତ ଓ ଏହା ଶାନ୍ତିର ପ୍ରତୀକ ଭାବେ ଦର୍ଶାଯାଇଛି। ପତକାର ରଙ୍ଗ ନାଲି ଓ ଏହା ବିଜୟର ପ୍ରତୀକ ଭାବେ ଦର୍ଶାଯାଇଛି।

୧୬ ଡିସେମ୍ବାର, ୧୯୬୨ ମସିହାରେ ନେପାଳରେ ନୂଆ ସରକାର ହେଲା ପରେ ଏହି ପତକାକୁ ରାଷ୍ଟ୍ରଧ୍ୱଜ ଭାବେ ଘୋଷଣା କରାଯାଇଥିଲେ।

## ଅନୁମାନିକ ଅନୁପାତ
ଜ୍ୟାମିତି ଅନୁଯାୟୀ:

1:\frac{6136891429688 - 306253616715\sqrt{2} - \sqrt{118-48 \sqrt{2}} \left( 934861968 + 20332617192 \sqrt{2} \right) }{4506606337686}

≈ 1:1.21901033… ().  This ratio is the least root of the quartic equation:

243356742235044 r^4 - 1325568548812608 r^3 + 2700899847521244 r^2 - 2439951444086880 r + 824634725389225.

## ଆଧାର
ଶ୍ରେଣୀ:ନେପାଳ
ବ୍ରକ୍ ଲେସନର୍

**ବ୍ରକ୍ ଏଡୱଡ୍ ଲେସନର୍**   (ଜୁଲାଇ ୧୨,୧୯୭୭)  ପେଶାଦାର ମଲ୍ଲ , ସାମରିକ କଳାକାର  , ଏବଂ ଜଣେ ପେଶାଦାର ଆମେରିକୀୟ ଫୁଟବଲ୍ ଖେଳାଳି । ସେବ ର୍ତ୍ତମାନ ସମୟରେ WWEର Rawରେ ସ୍ୱାକ୍ଷରିତ ହୋଇଛନ୍ତି ।  ସେ ଚାରିଥର WWE (World) Champion , ଥରେ  UFC Heavyweight Champion ଏବଂ ଥରେ  NCAA Division I Heavyweight Wrestling Champion ରହିଛନ୍ତି । 

## ଆଧାର
ଶ୍ରେଣୀ:୧୯୭୭ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ରୋମନ ରେନ୍ସ

**ଲେଟି ଜୋସେଫ୍** "**ଜୋ**" ଆନୋଆ'ଇ (ଜନ୍ମ ମଇ ୨୫ ୧୯୮୫) ଜଣେ ଆମେରିକୀୟ ପେଶାଦାର ମଲ୍ଲ , ସେବାନିବୃତ କାନାଡିୟାନ ଫୁଟବଲ ଖେଳାଳି ଏବଙ୍ଗ୍ ଆନୋଆ'ଇ ପରିବାରର ଜଣେ ସଦସ୍ୟ ଅଟନ୍ତି ।  ଆନୋଆ'ଇ ଡବ୍ଲ୍ୟୁଡବ୍ଲ୍ୟୁଇରେ ଅନୁବନ୍ଧିତ ଅଟନ୍ତି ଯେଉଠାରେ ସେ ନିଜ ଆଖଡା ନା **ରୋମନ ରେନ୍ସ**ରେ ଜଣା ଯାଆନ୍ତି । ସେ ତିନିଥର ଡବ୍ଲ୍ୟୁଡବ୍ଲ୍ୟୁଇ ୱର୍ଲଡ ହେଭିୱେଟ ଚ୍ୟାମ୍ପିୟନ ରହି ସାରିଲେଣି ।
## ଆଧାର
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:୧୯୮୫ ଜନ୍ମ
ସେଥ୍ ରୋଲ୍ଲିନ୍ସ

**କୋଲବି ଡାନିଏଲ ଲୋପେଜ** (ଜନ୍ମ ମଇ ୨୮ ୧୯୮୬) ଜଣେ ଆମେରିକୀୟ ପେଶାଦାର ମଲ୍ଲ , କଳାକାର । ସେ ଡବ୍ଲ୍ୟୁଡବ୍ଲ୍ୟୁଇର **ରଅ**ରେ ଅନୁବନ୍ଧିତ ଅଟନ୍ତି ଯେଉଠାରେ ସେ ନିଜ ଆଖଡା ନା **ସେଥ୍ ରୋଲ୍ଲିନ୍ସ** ନାମରେ ଜଣା ଯାଆନ୍ତି ।ସେ ୨୦୧୦ରୁ ଡବ୍ଲ୍ୟୁଡବ୍ଲ୍ୟୁଇରେ ଖେଳୁଛନ୍ତି । ୨୦୧୫ରେ ସେ ଡବ୍ଲ୍ୟୁଡବ୍ଲ୍ୟୁଇ ଜଗତର ସୁପରରଷ୍ଟାର ଥିଲେ ।

## ଆଧାର
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:୧୯୮୬ ଜନ୍ମ
ଶ୍ରେଣୀ:ଖେଳାଳି
ଉମେଶଚନ୍ଦ୍ର ସରକାର

**ଉମେଶଚନ୍ଦ୍ର ସରକାର**(୧୮୫୭-୧୯୧୪) ଥିଲେ ପ୍ରଥମ ଓଡ଼ିଆ ଔପନ୍ୟାସିକ । ସେ ରଚନା କରିଥିବା 'ପଦ୍ମମାଳୀ' ଓଡ଼ିଆ ସାହିତ୍ୟର ପ୍ରଥମ ସମ୍ପୂର୍ଣ୍ଣ ଉପନ୍ୟାସ । ସେ ଏହାକୁ ୩୨ ବର୍ଷ ବୟସରେ ଲେଖିଥିଲେ । ଏହା ୧୮୮୮ ମସିହାରେ କଟକ ପ୍ରିଣ୍ଟ କମ୍ପାନୀରୁ ପ୍ରଥମେ ପ୍ରକାଶିତ ହୋଇଥିଲା । 

## ବ୍ୟକ୍ତିଗତ ଜୀବନ 
ଉମେଶଚନ୍ଦ୍ରଙ୍କ ପରିବାର ଓଡ଼ିଶାରେ ରହିଆସିଥିବା ଏକ ବଙ୍ଗାଳୀ ପରିବାର ଥିଲେ । ଉମେଶଚନ୍ଦ୍ର ୧୮୫୭ ମସିହାରେ ପୁରୀଠାରେ ଜନ୍ମଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ଥିଲା ଇଶ୍ୱରଚନ୍ଦ୍ର ସରକାର । ସେ ଥିଲେ ଜଣେ ପୁଲିସ ଦରୋଗା । ଉମେଶଚନ୍ଦ୍ରଙ୍କୁ ୨ବର୍ଷ ବୟସ ବେଳକୁ ତାଙ୍କ ପିତାଙ୍କର ଦେହାନ୍ତ ହୋଇଥିଲା । ପିତାଙ୍କ୍ ଦେହାନ୍ତ ପରେ, ସେମାନେ ସପରିବାର କଟକ ଚାଲିଆସି କାଳିବଜାରର ଜଣେ ସମ୍ପର୍କୀୟଙ୍କ ଘରେ ରହିଥିଲେ । କଟକରୁ ସ୍ନାତକ ଶିକ୍ଷା ସମାପ୍ତ କରି ଉମେଶଚନ୍ଦ୍ର ତତକାଳୀନ ଓଡ଼ିଶା କମିଶନରଙ୍କ କାର୍ଯ୍ୟାଳୟରେ କାମ କରିବା ଆରମ୍ଭ କରିଥିଲେ । ପରେ ସେ ଢେଙ୍କାନାଳ, ତାଳଚେର ଓ କନିକା ଇଷ୍ଟେଟରେ ମଧ୍ୟ କାମ କରିଥିଲେ । କନିକାରେ କାମ କରୁଥିବା ସମୟରେ ଅସୁସ୍ଥତା ହେତୁ ୧୮୯୯ ମସିହାରେ ସେ ସ୍ୱେଚ୍ଛାକୃତ ଅବସର ନେଇ କଟକ ଫେରି ଆସିଥିଲେ । କଟକ ଆସି ସୁସ୍ଥ ହେବାପରେ ସେ ସାହିତ୍ୟ ସର୍ଜନାରେ ମନୋନିବେଶ କରିଥିଲେ । 

୧୯୧୪ ମସିହାରେ ଆମାଶୟ ରୋଗରେ ପୀଡ଼ିତ ହୋଇ, ଉମେଶଚନ୍ଦ୍ରଙ୍କର ଦେହାନ୍ତ ହୋଇଥିଲା ।

## ରଚନାବଳୀ 
୧୯୦୭ ମସିହାରୁ *ଉଦାସୀ* ଛଦ୍ମନାମରେ, ସେ *କେନ୍ଦୁଝର ବିଦ୍ରୋହ* ନାମକ ଏକ ଧାରାବାହିକ ଐତିହାସିକ ଉପନ୍ୟାସ ଲେଖିବା ଆରମ୍ଭ କରିଥିଲେ କିନ୍ତୁ ତାହା ଅସମ୍ପୂର୍ଣ୍ଣ ରହିଥିଲା । ପରେ ସେ ଉଭୟ ଓଡ଼ିଆ ଓ ଇଂରଜୀ ଭାଷାରେ ପୁସ୍ତକ ଲେଖିଛନ୍ତି । ଉମେଶଚନ୍ଦ୍ର ପଦ୍ମମାଳୀର ମୁଖବନ୍ଧରେ ଓଡ଼ିଆ ଭାଷାରେ ନିଜର କମ ଦକ୍ଷତା ସ୍ୱୀକାର କରି ଲେଖିଥିଲେ ଯେ, ସେ ହୁଏତ ଏଥିପାଇଁ ହାସ୍ୟାସ୍ପଦ ହୋଇପାରନ୍ତି ।

ପଦ୍ମମାଳୀ ଉପନ୍ୟାସର ପୃଷ୍ଟଭୂମୀରେ ଥିଲା, ଦୁଇଟି ଗଡ଼ଜାତ ରାଜ୍ୟ ମୟୁରଭଞ୍ଜ ଓ ନୀଳଗିରି ମଧ୍ୟରେ ଥିବା ବିବାଦ । ଏହି ବିବାଦ ମଧ୍ୟରେ ପରିକ୍ଷୀତ ସିଂହ ଓ ପଦ୍ମମାଳୀଙ୍କ ମଧ୍ୟରେ ଥିବା ପ୍ରେମ ମଧ୍ୟ ଉପନ୍ୟାସର ବିଷୟବସ୍ତୁ । ଉପନ୍ୟାସଟିରେ ୧୮୩୫ମସିହା ଫେବୃଆରୀ ଓ ଜୁନ ମାସ ମଧ୍ୟରେ ଘଟିଥିବା ଉପରୋକ୍ତ ଘଟଣାକୁ ବିଷୟବସ୍ତୁ ଭାବରେ ନିଆଯାଇଛି । 

### ରଚନାବଳୀ 
* ପଦ୍ମମାଳୀ - ୧୮୮୮ - ଏହା ଏକ ଐତିହାସିକ ଉପନ୍ୟାସ। ଏହି ଉପନ୍ୟାସଟି ନୀଳଗିରି ଆନ୍ଦୋଳନକୁ କେନ୍ଦ୍ରକରି ରଚିତ। ୧୮୩୫ ଖ୍ରୀଷ୍ଟାବ୍ଦରେ ନୀଳଗିରି ଗଡ଼ଜାତର ଏକ ସତ୍ୟଘଟଣା ଉପରେ ଆଧାରିତ ଏହି ଉପନ୍ୟାସ ଗଡ଼ଜାତ ଅଞ୍ଚଳର ଅରାଜକତା, ନାରୀ ନିର୍ଯ୍ୟାତନା ଓ ଶାସନ ବିଶୃଙ୍ଖଳାର ଏକ ବଳିଷ୍ଠ ରୂପ। ଯଦିଓ ଐତିହାସିକ ଭିତ୍ତି ଭୂମି ଉପରେ ଉପନ୍ୟାସଟି ଗତିଶୀଳ କିନ୍ତୁ ପରୀକ୍ଷିତ ସିଂହ ଓ ପଦ୍ମମାଳିଙ୍କ ପ୍ରେମବ୍ୟାପର ପ୍ରମୁଖ ଭୂମିକା ଗ୍ରହଣ କରିଛି। ସୂକ୍ଷ୍ମ ଦୃଷ୍ଟିକୋଣରୁ ବିଚାରକଲେ ଏହି ଉପନ୍ୟାସଟିକୁ 'Historical Romance ' କୁହାଯାଇପାରେ ।
* କେନ୍ଦୁଝର ବିଦ୍ରୋହ
* ଓଡ଼ିଆ ଢଗଢମାଳି 
* ମହିମ୍ନସ୍ତବ
* Easy way to learn English
* Temple of Truth
* Speaking the Truth

## ଆଧାର 
ଶ୍ରେଣୀ:ଓଡ଼ିଆ ସାହିତ୍ୟିକ
ଶ୍ରେଣୀ:୧୮୫୭ ଜନ୍ମ
ଶ୍ରେଣୀ:୧୯୧୪ ଜନ୍ମ
ନିଦ୍ରା ଶ୍ୱାସରୋଧ

**ନିଦ୍ରା ଶ୍ୱାସରୋଧ** (ଇଂରାଜୀ ଭାଷାରେ **Sleep apnea**) ଏକ ନିଦ୍ରା ବେମାରୀ (sleep disorder) ଯେଉଁଥିରେ ଶୟନ ସମୟରେ ସାମୟିକ ଶ୍ୱାସରୋଧ (pauses in breathing) ହୁଏ ବା ଅଗଭୀର ଶ୍ୱାସକ୍ରିୟା (shallow breathing) ଚାଲୁରହେ । ପୁନଃ ଶ୍ୱାସକ୍ରିୟା ଆରମ୍ଭ ହେଲେ ଅଣନିଶ୍ୱାସୀ ଲାଗେ । ନିଦ୍ରାଭିଭୂତ ବା ଥକ୍କିଯାଇଥିବା ଲୋକଙ୍କର ଏହା ହେବା ଯୋଗୁ ନିଦ୍ରାରେ ବ୍ୟାଘାତ ହୁଏ ।ଏହା ସ୍କୁଲରେ ପିଲାମାନଙ୍କର ସମସ୍ୟା ସୃଷ୍ଟି କରେ ବା ଅତିସକ୍ରିୟତା (hyperactivity) କରାଏ । ବାୟୁ ପ୍ରବାହ ବନ୍ଦ ଯୋଗୁ ଓଏସଏ, ଶ୍ୱାସକ୍ରିୟା ପ୍ରଚେଷ୍ଟା ଅଭାବ ଯୋଗୁ ସିଏସଏ ହୁଏ&nbsp;। ଏହି ରୋଗ ଥିବା କଥା ଏହି ରୋଗୀମାନେ ଅବଗତ ନ ଥାଆନ୍ତି ।  ପରିବାରର ଲୋକ ଏହା ଜଣେଇ ଦିଅନ୍ତି । ଏକ ଘଣ୍ଟାରେ ୫ଥର ଏଭଳି ନିଦ୍ରା ବ୍ୟାଘାତ ହେଲେ ନିଦ୍ରା ଶ୍ୱାସରୋଧ ରୋଗ ନିର୍ଣ୍ଣୟ କରାଯାଏ ।

ଜୀବନ‌ଚର୍ଯ୍ୟାରେ ପରିବର୍ତ୍ତନ, ଶ୍ୱାସକ୍ରୀୟା ଯନ୍ତ୍ର, ମାଉଥପିସ ଓ ଅପରେଶନ ସାହାଯ୍ୟରେ ଏହି ରୋଗର ଚିକିତ୍ସା କରାଯାଏ । ଅଣଚିକିତ୍ସିତ ଲୋକଙ୍କର ହୃଦ୍‌ଘାତ, ସ୍ଟ୍ରୋକ, ମଧୁମେହ, ହୃଦ୍‌ପାତ, ଅନିୟମିତ ହୃତ୍‌ସ୍ପନ୍ଦନ (irregular heartbeat), ମୋଟାପଣ ଓ ଗାଡ଼ି ଧକ୍କା (motor vehicle collisions) ଇତ୍ୟାଦି ସଙ୍କଟ ରହେ । ମହିଳାଙ୍କ ଅପେକ୍ଷା ପୁରୁଷଙ୍କୁ ଦୁଇ ଗୁଣ ରୋଗ ହୁଏ । ଯେ କୌଣସି ବୟସରେ ଏ ରୋଗ ହୋଇପାରିଲେ ମଧ୍ୟ ସାଧାରଣତଃ ୫୫ରୁ ୬୦ ବର୍ଷ ବୟସ ମଧ୍ୟରେ ହୁଏ । ଏକ ଜର୍ମାନୀ କଳ୍ପିତ କାହାଣୀରେ (myth) ଓଣ୍ଡାଇନର (Ondine's curse) ଅଭିଶାପ ଫଳରେ ନିଦ୍ରା ସମୟରେ ଜଣେ ଶ୍ୱାସକ୍ରିୟା ଭୁଲିଯାଏ ଓ ତାହା କେନ୍ଦ୍ରୀୟ ନିଦ୍ରା ଶ୍ୱାସରୋଧ ଦର୍ଶାଉଛି ।
 
## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଜଗା ହାତରେ ପଘା (୨୦୧୫)

**ଜଗା ହାତରେ ପଘା**, ୨୦୧୫ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର 'ତରଙ୍ଗ ସିନେ ପ୍ରଡକ୍ସନ'ର ୩ୟ ଚଳଚ୍ଚିତ୍ର ଥିଲା । ଜାଗି ମଙ୍ଗଦ ପଣ୍ଡା ଏହି କଥାଚିତ୍ରଟିର ପ୍ରଯୋଜନା କରିଥିଲେ । ନିର୍ମଳ ନାୟକ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ମୂରଲି କ୍ରିଷ୍ଣା କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ସଙ୍ଗୀତ ନିର୍ଦ୍ଦେଶକ ପ୍ରେମ ଆନନ୍ଦ କଥାଚିତ୍ରଟିର ଗୀତଗୁଡ଼ିକର ସ୍ୱର ସଂଯୋଜନା କରିଥିଲେ । 

ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଅନୁଭବ ମହାନ୍ତି ଓ ଝିଲିକ୍ ଭଟ୍ଟାଚାର୍ଯ୍ୟ ।  ଜଗା ହାତରେ ପଘା ଶୀର୍ଷକରେ ୧୯୮୫ ମସିହାରେ ଚଳଚ୍ଚିତ୍ରଟିଏ ନିର୍ମାଣ ହୋଇଥିଲା । ବୁଦ୍ଧାଦିତ୍ୟ ମହାନ୍ତି ପ୍ରଥମ ଥର ପାଇଁ ଏହି ଚଳଚ୍ଚିତ୍ରରେ ଖଳନାୟକ ଭୂମିକାରେ ଅଭିନୟ କରିଥିଲେ । ଅଭିନେତ୍ରୀ ଏଲିନା ସାମନ୍ତ ରାୟ ଏହି କଥାଚିତ୍ରଟିରେ ଅନ୍ୟତମ ନାୟିକା ଭାବରେ ଅଭିନୟ କରିଥିଲେ । ଅଜିତ ଦାସ, ମୀନକେତନ, ଅସୀତ ପତି, କାଳିଆ ପ୍ରମୁଖ କଳାକାରମାନେ କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଏହି ଚଳଚ୍ଚିତ୍ରର ସୁଟିଂ ଚାଲୁଥିବା ବେଳ ଅଭିନେତ୍ରୀ ମହାଶ୍ୱେତା ରାୟ ଆହାତ ହୋଇଥିଲେ ।

## ଅଭିନୟ
* ଅନୁଭବ ମହାନ୍ତି
* ଝିଲିକ୍ ଭଟ୍ଟାଚାର୍ଯ୍ୟ
* ଏଲିନା ସାମନ୍ତରାୟ
* ବୁଦ୍ଧାଦିତ୍ୟ ମହାନ୍ତି
* ମହାଶ୍ୱେତା ରାୟ
* ଅଜିତ ଦାସ
* ମୀନକେତନ
* ଅସୀତ ପତି
* କାଳିଆ
* ଇଲୁ ବାନାର୍ଜୀ

## ଗୀତ ଓ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ପ୍ରେମ ଆନନ୍ଦ । ଉଦିତ ନାରାୟଣ, ବିନୋଦ ରାଠୋର, ଇରା ମହାନ୍ତି, ତପୁ ମିଶ୍ର, ଗୁଡଲି ରଥ, ବିଶ୍ୱଜିତ ମହାନ୍ତି ଆଦି କଣ୍ଠଶିଳ୍ପୀମାନେ ଏହି ଚଳଚ୍ଚିତ୍ରଟିରେ କଣ୍ଠଦାନ କରିଥିଲେ । 

## ଗୀତ
## ଆଧାର
## ଅଧିକ ତଥ୍ୟ 
* 

ଶ୍ରେଣୀ:୨୦୧୫ର ଓଡ଼ିଆ କଥାଚିତ୍ର
ଡିନ ଏମ୍ବ୍ରୋସ

**ଜୋନାଥନ** "**ଜନ୍**" **ଗଡ଼** (ଡିସେମ୍ବର ୭ ୧୯୮୫) ଜଣେ ଆମେରିକୀୟ ପେଶାଦାର ମଲ୍ଲ ଡବ୍ଲ୍ୟୁଡବ୍ଲ୍ୟୁଇର ସ୍ମାକ୍ ଡାଉନ୍ରେ ଅନୁବନ୍ଧିତ ଅଟନ୍ତି ଯେଉଠାରେ ସେ ନିଜ ଆଖଡା ନା ଡିନ ଏମ୍ବ୍ରୋସ ନାମରେ ଜଣା ଯାଆନ୍ତି । ସେ ବର୍ତ୍ତମାନର ଡବ୍ଲ୍ୟୁଡବ୍ଲ୍ୟୁଇ ୱର୍ଲଡ ଚ୍ୟାମ୍ପିୟନ ଅଛନ୍ତି ।

ଶ୍ରେଣୀ:ପେଶାଦାର ମଲ୍ଲ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:୧୯୮୫ ଜନ୍ମ

## ଆଧାର
କ୍ରିଏଟିଭ କମନ୍ସ

କ୍ରିଏଟିଭ କମନ୍ସ(ସିସି) ଏକ ଆମେରିକୀୟ ଅଣଲାଭକାରୀ ସଂସ୍ଥା ଯାହା ରଚନାତ୍ମକ କାମକୁ ଆଇନ‌‌ଗତ ଭାବେ ବାଣ୍ଟିବା ଓ ବ୍ୟବ‌ହାର କରିବାରେ ସାହାୟତା କରେ । ଏହି ସଂସ୍ଥା କପିରାଇଟ ଲାଇସେନ୍ସ ରୂପରେ କ୍ରିଏଟିଭ କମନ୍ସ ଲାଇସେନ୍ସ ବା ସିସି ଲାଇସେନ୍ସ ପ୍ରକାଶିତ କରିଛି ଯାହା ନିଶୁଳ୍କ ଭାବେ ବ୍ୟବ‌ହାର କରିହେବ। ଏହି ଲାଇସେନ୍ସ ସ୍ରଷ୍ଠାକୁ କିଛି ଅଧିକାର ରଖିବାରେ ସାହାୟତା କରେ । ସ‌ହଜରେ ବ୍ୟବ‌ହାରକାରୀକୁ ଲାଇସେନ୍ସ ବିଷୟରେ ବୁଝେଇବା ପାଇଁ କିଛି ପ୍ରତୀକ ମଧ୍ୟ ବ୍ୟବ‌ହାର କରାଯାଏ । କ୍ରିଏଟିଭ କମନ୍ସ କପିରାଇଟର ଅନ୍ୟ ରୁପ ନୁହଁ କିନ୍ତୁ ତା ଉପରେ ଆଧାରିତ ଅଟେ ।

ଏହି ସଂସ୍ଥା ୨୦୦୧ ମସିହାରେ **ସେଣ୍ଟର ଫର ପବ୍ଲିକ ଡୋମେନ** ସାହାୟତାର ଲରେନ୍ସ ଲେସିଗ, ହାଲ ଏବେଲ୍ସନ ଓ ଏରିକ ଏଲଡ୍ରେଡଙ୍କଦ୍ୱାରା ସ୍ଥାପନ କରାଯାଇଥିଲା। ଜାନୁଆରୀ ୨୦୧୬ ସୁଦ୍ଧା ପ୍ରାୟତଃ ୧୦୦ କୋଟି ଉପରେ କାମ ସିସି ଲାଇସେନ୍ସଦ୍ୱାରା ହୋଇଛି।

## ସିସିର ଲାଇସେନ୍ସ 
[[File:Wanna Work Together? with subtitles - Creative Commons.ogv|thumb|thumbtime=97|Wanna Work Together? animation by Creative Commons]]
[[File:Mayer and Bettle 2 - Creative Commons.ogv|thumb|thumbtime=98|The second version of the Mayer and Bettle promotional animation explains what Creative Commons is]]
 (top) and all rights reserved (bottom). Left side indicates the use-cases allowed, right side the license components. The dark green area indicates Free Cultural Works compatible licenses, the two green areas compatibility with the Remix culture.]]

: 

### ନିୟମିତ ବ୍ୟବ‌ହାର ହେଉଥିବା ସାତଟି ଲାଇସେନ୍ସ 
: 

## ଆଧାର
ଲଭ୍ ୟୁ ହମେଶା

**ଲଭ୍ ୟୁ ହମେଶା** ୨୦୧୫ ମସିହା 'ରଜ' ସମୟରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହା *ସାବିତ୍ରୀ ସିନେ ପ୍ରଡକ୍ସନ୍‌* ବ୍ୟାନରରେ ଚଣ୍ଡି ପରିଜାଙ୍କ ନିର୍ଦ୍ଦେଶନାରେ ନିର୍ମିତ ହୋଇଥିଲା । ଅରିନ୍ଦମ ରାୟ ଓ ଝିଲିକ ଏହି କଥାଚିତ୍ରରେ ମୁଖ୍ୟ ଭୂମିକାରେ ଅଭିନୟ କରିଥିଲେ । ଚଳଚ୍ଚିତ୍ରଟିରେ ସଙ୍ଗୀତ ନିର୍ଦ୍ଦେଶନା ଦାୟିତ୍ୱରେ ଥିଲେ ପ୍ରେମ ଆନନ୍ଦ । ଏହି ଚଳଚ୍ଚିତ୍ରଟି *ସାବିତ୍ରୀ ସିନେ ପ୍ରଡକ୍ସନ୍*ର ପ୍ରଥମ ଚଳଚ୍ଚିତ୍ର । 

## ଅଭିନୟ
* ଅରିନ୍ଦମ ରାୟ
* ଝିଲିକ୍ ଭଟ୍ଟାଚାର୍ଯ୍ୟ
*ଅନିଶା ଦାଶ
* ମିହିର ଦାସ
* ପୀୟୂଷ ତ୍ରିପାଠୀ
* ରାହୁଲ
* ଶ୍ରୀତମ ଦାସ
* ଅନିତା ଦାସ
* ସରୋଜ ଦାସ
* ବ୍ରଜ ସିଂ
* ଗୁଡ଼ୁ
* ପ୍ରଜ୍ଞା
* ସଲିଲ୍ ମିତ୍ର
* ସୁଜିତ୍

## ଗୀତ ଓ ସଙ୍ଗୀତ
ଏହି ଚଳଚ୍ଚିତ୍ରରେ ସଙ୍ଗୀତ ନିର୍ଦ୍ଦେଶନା ଦାୟିତ୍ୱରେ ଥିଲେ ପ୍ରେମ ଆନନ୍ଦ । ବିଜୟ ମଲ୍ଲ, ଅରୁଣ ମନ୍ତ୍ରୀ, ବସନ୍ତରାଜ ସାମଲ ପ୍ରମୁଖ ଚଳଚ୍ଚିତ୍ରଟିରେ ଗୀତ ଗୁଡ଼ିକର ରଚନା କରିଥିଲେ । ଇରା ମହାନ୍ତି,ଶ୍ରୀଚରଣ, ହ୍ୟୁମାନ ସାଗର, କୁମାର ବାପି, ସମିକ୍ଷା, ସୋହିନୀ ମିଶ୍ର, ରତିକାନ୍ତ ଶତପଥୀ ଏବଂ ଶ୍ରେୟା ମିଶ୍ର ଏହି ଚଳଚ୍ଚିତ୍ରଟିରେ କଣ୍ଠଦାନ କରିଥିଲେ ।

## ଆଧାର
## ଅଧିକ ତଥ୍ୟ 
* 

ଶ୍ରେଣୀ:୨୦୧୫ର ଓଡ଼ିଆ କଥାଚିତ୍ର
ପରୀ ବେୱା

**ପରୀ ବେୱା** ଜଣେ ଓଡ଼ିଆ ସ୍ୱାଧୀନତା ସଂଗ୍ରାମୀ ଥିଲେ । ଇରମରେ ଜନ୍ମିତ ସ୍ୱାଧୀନତା ସଂଗ୍ରାମରେ ସହିଦ ହୋଇଥିବା ଓଡ଼ିଆ ସଂଗ୍ରାମୀମାନଙ୍କ ଭିତରୁ ସେ ଏକମାତ୍ର ମହିଳା ସଂଗ୍ରାମୀ ।

ସେ ମହାତ୍ମା ଗାନ୍ଧୀଙ୍କ ଡାକରାରେ ହୋଇଥିବା ଭାରତ ଛାଡ଼ ଆନ୍ଦୋଳନରେ ଭାଗନେଇ "ମେଳା ଆମ୍ବ ଗଛ" ମୂଳରେ ହେଉଥିବା ସଭାରେ ପୁଲିସ ଗୁଳିରେ ବାଲେଶ୍ୱରର (ଏବେର ଭଦ୍ରକ) ଇରମରଠାରେ ବାକି ୨୮ ଜଣଙ୍କ ସମେତ ନିହତ ହୋଇଥିଲେ ।

## ବ୍ୟକ୍ତିଗତ ଜୀବନ 
ବେୱା ଅବିଭକ୍ତ ବାଲେଶ୍ୱର ଜିଲ୍ଲା ଓ ଏବେର ଭଦ୍ରକସ୍ଥିତ ଇରମଠାରେ ଜନ୍ମଗ୍ରହଣ କରିଥିଲେ । ସେ କୌଣସି ବିଧିବଦ୍ଧ ଶିକ୍ଷାଲାଭ କରିନଥିଲେ । ସେ ନାରାୟଣ ସାହୁଙ୍କୁ ବିବାହ କରିଥିଲେ ।

### ଭାରତଛାଡ଼ ଆନ୍ଦୋଳନ 
ମହାତ୍ମା ଗାନ୍ଧୀଙ୍କ ଭାରତ ଛାଡ଼ ଆନ୍ଦୋଳନକୁ ସମର୍ଥନ ଜଣାଇ ଅନେକ ସଂଗ୍ରାମୀ ୧୯୪୨ ମସିହାରେ ସେପ୍ଟେମ୍ବର ୨୮ ତାରିଖ ଦିନ ଇରମଠାରେ ଥିବା "ମେଳା ଆମ୍ବ ଗଛ" ମୂଳେ ଏକାଠି ହୋଇଥିଲେ । ସେମାନେ ଏଠାରେ ସମ୍ପୁର୍ଣ୍ଣ ଅହିଂସ ଭାବରେ ନିଜର ଭବିଷ୍ୟତ କାର୍ଯ୍ୟପନ୍ଥା ନିର୍ଦ୍ଧାରଣ କରୁଥିଲେ । ଏହି ସଂଗ୍ରାମୀମାନେ ପୁଲିସକୁ ତାର କାମ କରାଇ ଦେଉନଥିଲେ । ଏଥିରେ ଉତ୍‌କ୍ଷିପ୍ତ ହୋଇ ଇଂରେଜ ପୁଲିସ ବାସୁଦେବପୁର ଥାନାର ଇଂରେଜ ପୁଲିସ ଡି.ଏସ.ପି. କୁଞ୍ଜବିହାରୀ ମହାନ୍ତିଙ୍କ ନେତୃତ୍ୱରେ ହଠାତ ସେଠାରେ ପହଞ୍ଚି ସନ୍ଧ୍ୟା ସାଢ଼େ ଛଅ ଘଟିକା ସମୟରେ ସେମାନଙ୍କ ଉପରେ ଅତର୍କିତ ଭାବରେ ଗୁଳିଚାଳନା କରିଥିଲା । ଚାରିଦିଗରୁ ଘେରା ହୋଇଥିବାରୁ ଏକାଠି ହୋଇଥିବା ଲୋକେ କେଉଁ ଆଡେ ଯାଇପାରିଲେ ନାହିଁ । ଘଟଣାସ୍ଥଳରେ ବେୱାଙ୍କ ସମେତ ୨୮ ଜଣ ସ୍ୱାଧୀନତା ସଂଗ୍ରାମୀ ପ୍ରାଣ ହରାଇଥିଲେ ଓ ୫୬ ଜଣ ଗୁରୁତର ଭାବରେ ଆହତ ହୋଇଥିଲେ । ଇଂରେଜ ପୁଲିସର କାର୍ଯ୍ୟାଳୟ "ପାଢ଼ୀ ଆବାସ"ର ଛାତ ଉପରୁ ପୁଲିସ ଗୁଳି ଚାଳନା କରିଥିବା ସେହି କୋଠାଟି ଏବେ ମଧ୍ୟ ସେଠାରେ ରହିଛି ।

## ଆଧାର 
ଶ୍ରେଣୀ:ଭାରତ ଛାଡ଼ ଆନ୍ଦୋଳନ
ଶ୍ରେଣୀ:୧୯୪୨ ମୃତ୍ୟୁ
ଶ୍ରେଣୀ:ଓଡ଼ିଶାର ସ୍ୱାଧୀନତା ସଂଗ୍ରାମୀ
ଶ୍ରେଣୀ:ଓଡ଼ିଶାର ମହିଳା ସ୍ୱାଧୀନତା ସଂଗ୍ରାମୀ
ଶ୍ରେଣୀ:ଭଦ୍ରକ ଜିଲ୍ଲାର ଲୋକ
ଶ୍ରେଣୀ:ଭାରତର ମହିଳା ସ୍ୱାଧୀନତା ସଂଗ୍ରାମୀ
ଗପ ହେଲେ ବି ସତ (୨୦୧୫)

**ଗପ ହେଲେ ବି ସତ** ୨୦୧୫ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । *ତରଙ୍ଗ ସିନେ ପ୍ରଡକ୍ସନ‌*ର ୨ୟ ଚଳଚ୍ଚିତ୍ର ଥିଲା ଗପ ହେଲେ ବି ସତ । ପୂର୍ବରୁ ୧୯୭୬ ମସିହାରେ ପ୍ରଥମ ଓଡ଼ିଆ ରଙ୍ଗୀନ ଚଳଚ୍ଚିତ୍ର ଗପ ହେଲେ ବି ସତ ଶୀର୍ଷକରେ ନିର୍ମାଣ ହୋଇଥିଲା । ଏହି ଚଳଚ୍ଚିତ୍ରରେ ନାୟକ ସାଜିଥିଲେ ଅନୁଭବ ଏବଂ ତାଙ୍କ ବିପକ୍ଷରେ ନାୟିକା ସାଜିଥିଲେ ବର୍ଷା । ପ୍ରେମ ଆନନ୍ଦ ଏହି ଚଳଚ୍ଚିତ୍ରରେ ସଙ୍ଗୀତ ନିର୍ଦ୍ଦେଶନା ଦାୟିତ୍ୱରେ ଥିବା ବେଳେ ଉଦିତ ନାରାୟଣ କଣ୍ଠଦାନ କରିଥିଲେ । 

## ଅଭିନୟ
ଓଡ଼ିଆ କଥାଚିତ୍ର *ଗପ ହେଲେ ବି ସତ* ଚଳଚ୍ଚିତ୍ରରେ ଅଭିନୟ କରିଥିବା ପ୍ରମୁଖ କଳାକାରମାନ ହେଲେ:
* ଅନୁଭବ ମହାନ୍ତି
* ବର୍ଷା ପ୍ରିୟଦର୍ଶିନୀ
* ମିହିର ଦାସ
* ପ୍ରିୟଙ୍କା ମହାପାତ୍ର
* ଭୂମିକା ଦାଶ
* ଚୌଧୁରୀ ବିକାଶ ଦାସ
* ଦୀପିକା

## କାହାଣୀ
ଆକାଶ(ଅନୁଭବ) ଗୋଟିଏ ସଫ୍ଟ‌ୱାର କମ୍ପାନୀର ମାଲିକ । ସ୍କୁଲର ପୁରୁଣା ଛାତ୍ରମାନଙ୍କରେ ଭେଟ ହେବାପାଇଁ ସେ ଗାଁକୁ ଆସିଥିଲା । ସେଠାରେ ତା'ର ସମସ୍ତ ପୁରୁଣା ସାଙ୍ଗମାନଙ୍କ ସ‌ହ ଦେଖାହେଲା । କେବଳ ବର୍ଷା(ବର୍ଷା ପ୍ରିୟଦର୍ଶିନୀ) ସ‌ହ ତା'ର ଦେଖା ହୋଇପାରିଲାନି । ବର୍ଷା ହେଉଛି ତା'ର ପିଲାଦିନରୁ ବଡ଼ ହେବା ଯାଏ ସାଙ୍ଗ ତ‌ଥା ତା'ର ପ୍ରେମ ଯାହାଠାରୁ ସେ ଅନେକ ଦିନ ତଳୁ ଅଲଗା ହୋଇଯାଇଥିଲା । 

ସ୍କୁଲରେ ପଢ଼ିବା ବେଳେ ଆକାଶ ଭଲ ପାଠ ପଢ଼ୁନଥିଲା । ମାତ୍ର ବର୍ଷା ତା' ଜୀବନରେ ଆସିବା ପରେ ତାକୁ ଭଲ ପାଠ ପଢ଼ି ଜୀବନରେ କିଛି ଲକ୍ଷ୍ୟରେ ପ‌ହଞ୍ଚିବା ପାଇଁ ପ୍ରେରଣା ଦେଇଥିଲା । ଧିରେ ଧିରେ ସେମାନଙ୍କର ବନ୍ଧୁତ୍ୱ ଭଲ ପାଇବାରେ ବଦଳିଯାଇଥିଲା । ମାତ୍ର ବର୍ଷା କୌଣସି କାରଣରୁ ତା'ର ଗାଆଁକୁ ଚାଲିଯାଇଥିଲା ଯେ ଆଉ ଫେରି ନଥିଲା । 

ଏହା ପରେ ଆକାଶ ମଧ୍ୟ ବାଙ୍ଗାଲୋରରେ ନିଜର କାମରେ ଲାଗିଯାଇଥିଲା । ବର୍ଷାର କଥା ମୂଳେ ମୂଳେ ସେ ସବୁବେଳେ ଚାଲୁଥିଲା ଏବଂ ଜୀବନରେ ବଡ଼ ମଣିଷଟିଏ ହୋଇସାରିଥିଲା । ହେଲେ ତା' ପାଖରେ ବର୍ଷା ନ ଥିଲା । ସ୍କୁଲର ବନ୍ଧୁମିଳନ ସମାରୋହରେ ସେ ବର୍ଷାକୁ ଭେଟିବାର ଆଶା ନେଇ ଆସିଥିଲା ହେଲେ ସେଠାକୁ ସେ ନ ଆସିବାରୁ, ଆକାଶ ତାକୁ ଖୋଜି ଖୋଜି ଯାଇ ତା'ର ଘରେ ପ‌ହଞ୍ଚିଲା ଏବଂ ସେଠାରେ ଜାଣିଲା କି ବର୍ଷା ଗୋଟିଏ ଦୁର୍ଘଟଣାରେ ତା'ର ଗୋଟିଏ ଗୋଡ଼ ସ‌ହ ନିଜ ମାଆକୁ ହରାଇଥିଲା । ଏହା ପରେ ଆକାଶ ବର୍ଷା ସ‌ହ ଏକ ନୂଆ ଜୀବନ ଆରମ୍ଭ କଲା ।

## ଗୀତ ଓ ସଂଗୀତ
ପ୍ରେମ ଆନନ୍ଦ ସଙ୍ଗୀତ ନିର୍ଦ୍ଦେଶନା ଦାୟିତ୍ୱରେ ଥିବା ବେଳ ନିର୍ମଳ ନାୟକ, ଅରୁଣ ମନ୍ତ୍ରୀ, ବସନ୍ତରାଜ ସାମଲ, ଜୟନ୍ତ ଦାସ ପ୍ରମୁଖ ଏହି ଚଳଚ୍ଚିତ୍ରଟିର ଗୀତ ରଚନା କରିଥିଲେ । ଉଦିତ ନାରାୟଣ ଏହି ଚଳଚ୍ଚିତ୍ରରରେ କଣ୍ଠଦାନ କରିଥିଲେ । ଟାଇଟେଲ ଗୀତଟି ଉଦିତ ନାରାୟଣ ଏବଂ ଇରା ମହାନ୍ତି ଗାଇଥିଲେ । ଅନ୍ୟାନ୍ୟ କଣ୍ଠଶିଳ୍ପୀମାନେ ହେଲେଟି ସୌରୀ, କୁମାର ବାପି, ସସ୍ମିତା ଏବଂ ହ୍ୟୁମାନ ସାଗର । 

### ଗୀତ
## ଆଧାର
## ଅଧିକ ତଥ୍ୟ 
* 

ଶ୍ରେଣୀ:୨୦୧୫ର ଓଡ଼ିଆ କଥାଚିତ୍ର
ବେବି

**ବେବି** ୨୦୧୬ ମସିହାରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ସୌରଭ ଏନଟର୍‌ଟେନ୍‌ମେଣ୍ଟ ବ୍ୟାନରରେ ପୂଜା ଭରାଲାୱାଲାଙ୍କ ପ୍ରଯୋଜନାରେ ଏହି କଥାଚିତ୍ର ନିର୍ମିତ ହୋଇଥିଲା ।  ଏହି ଚଳଚ୍ଚିତ୍ରରେ ଅନୁଭବ ମହାନ୍ତି ଏବଂ ଝିଲିକ୍ ମୁଖ୍ୟ ଭୂମିକାରେ ଅଭିନୟ କରିଥିଲେ । ସୁବ୍ରତ ସ୍ୱାଇଁ ଏବଂ ଅରୁଣ ମନ୍ତ୍ରୀଙ୍କ ଗୀତ ରଚନାରେ ସଙ୍ଗୀତ ନିର୍ଦ୍ଦେଶନା ଦେଇଥିଲେ ପ୍ରେମ ଆନନ୍ଦ । ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ମୂରଲୀ କ୍ରିଷ୍ଣା ।

## ସୁଟିଂ
ନାୟକ ଅନୁଭବ ଏହି ଚଳଚ୍ଚିତ୍ରରେ ଜଣେ କୋଟିପତି ଭୂମିକାରେ ଅଭିନୟ କରିଛନ୍ତି । ଚଳଚ୍ଚିତ୍ରଟିର କିଛି ଦୃଶ୍ୟ ଓଡ଼ିଶା ସମେତ ଦୁବାଇରେ ସୁଟିଂ ହେବ ।  ଏହି ଚଳଚ୍ଚିତ୍ରଟିର କାହାଣୀ ଗୋଟିଏ ଛୋଟ ଶିଶୁକୁ ନେଇ ଗତିଶୀଳ ।

## ଅଭିନୟ
ବେବି ଚଳଚ୍ଚିତ୍ର ଜରିଆରେ ବଙ୍ଗୀୟ ନାୟିକା ପୌଲମି ଓଡ଼ିଆ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । 

ଚଳଚ୍ଚିତ୍ରରେ ଅଭିନୟ କରିଥିବା ପ୍ରମୁଖ କଳାକାରମାନେ ହେଲେ:
*ଅନୁଭବ ମହାନ୍ତି
*ଝିଲିକ୍ ଭଟ୍ଟାଚାର୍ଯ୍ୟ
*ପୌଲମି
*ସୁରେଶ ବଳ
*ପୃଥ୍ୱୀରାଜ
*ବ୍ରଜ
*ହରି
*ପ୍ରଜ୍ଞା
*ପ୍ରିତୀ ପ୍ରିୟଦର୍ଶନୀ(ଶିଶୁ କଳାକାର- ବେବି)

## ଗୀତ ଏବଂ ସଙ୍ଗୀତ
ଚଳଚ୍ଚିତ୍ରଟିରେ ସଙ୍ଗୀତ ନିର୍ଦ୍ଦେଶନା ଦାୟିତ୍ୱରେ ପ୍ରେମ ଆନନ୍ଦ ଥିବା ବେଳେ ସୁବ୍ରତ ସ୍ୱାଇଁ ଏବଂ ଅରୁଣ ମନ୍ତ୍ରୀ ପ୍ରମୁଖ ଗୀତ ରଚନା କରିଥିଲେ । କ୍ରୀଷ୍ଣା ବେଉରା, ଅନନ୍ୟା ଶ୍ରୀତମ ନନ୍ଦ, ହ୍ୟୁମାନ ସାଗର କଣ୍ଠଦାନ କରିଛନ୍ତି ।

## ଆଧାର
## ଅଧିକ ତଥ୍ୟ 
*

ଶ୍ରେଣୀ:୨୦୧୬ର ଓଡ଼ିଆ କଥାଚିତ୍ର
ରେସ୍ଟଲେସ ଲେଗ୍ସ ସିଣ୍ଡ୍ରୋମ

**ରେସ୍ଟଲେସ ଲେଗ୍ସ ସିଣ୍ଡ୍ରୋମ** (ଇଂରାଜୀ ଭାଷାରେ **restless legs syndrome** ବା ଆରଏଲଏସ/**RLS**) ଏକ ପ୍ରକାର ବେମାରୀ ଯେଉଁଥିରେ ଗୋଡ଼ ସଞ୍ଚାଳନ ନିମନ୍ତେ ଦୁର୍ବାର ଇଚ୍ଛା ଜାଗ୍ରତ ହୁଏ ।  ଅନେକ ସମୟରେ ଏକ ଅରୁଚିକର ଅନୁଭବ ଗୋଡ଼ରେ ହୁଏ ଯାହା ଚାଳନାଦ୍ୱାରା ଭଲ ଲାଗେ । ବେଳେ ବେଳେ ବାହୁ ବି ଆକ୍ରାନ୍ତ ହୁଏ । ବିଶ୍ରାମ ନେଲାବେଳେ ଏଭଳି ହେବା ଯୋଗୁ ଶୋଇବାକୁ ଅସୁବିଧା ହୁଏ । ରାତିରେ ନିଦ୍ରା ସମସ୍ୟା ଯୋଗୁ ଦିନରେ ନିଦୁଆ ଲାଗେ, ଶକ୍ତି ହ୍ରାସ ହୁଏ, ଚିଡ଼ଚିଡ଼ା ଲାଗେ ଓ ଅବସାଦ ମନୋଭାବ (depressed mood) ହୁଏ&nbsp;।

ଏହି ରୋଗ ସଙ୍କଟ ସାଧାରଣତଃ ଦେହରେ ଲୌହ ଅଭାବ (low iron levels), ବୃକ୍‌କ ଅସାମର୍ଥ୍ୟ, ପାର୍କିନସନ ଡିଜିଜ (Parkinson disease), ମଧୁମେହ, ରିଉମାଟଏଡ ଆର୍ଥ୍ରାଇଟିସ, ଓ ଗର୍ଭାବସ୍ଥାରେ ସୃଷ୍ଟି ହୋଇପାରେ । ଏହି ରୋଗ ଦୁଇ ପ୍ରକାର ଦେଖାଯାଏ; ଜୀବନର ପୂର୍ବଭାଗରେ ଓ ପଶ୍ଚାତ୍‌ଭାଗରେ । ଅଳ୍ପ ବୟସରେ ଆରମ୍ଭ ହେଉଥିବା ରୋଗ ପରିବାରରେ ରହୁଥିବା ଦେଖାଯାଏ ଓ ସମୟକ୍ରମେ ଅତି ଖରାପ ଦିଗକୁ ଯିବା ଦେଖାଯାଏ । ପଶ୍ଚାତ ଜୀବନରେ ଆରମ୍ଭ ହେଉଥିବା ରୋଗ ହଠାତ୍ ଆରମ୍ଭ ହୁଏ କିନ୍ତୁ ଅତି ଖରାପ ହୁଏ ନାହିଁ ।

ଅନ୍ତର୍ନିହିତ କାରଣ ଦୂର କରିଦେଲେ ରେସ୍ଟଲେସ ଲେଗ୍ସ ସିଣ୍ଡ୍ରୋମ ଉପଶମ ହୋଇଯାଇପାରେ । ଅନ୍ୟଥା ଜୀବନ‌ଚର୍ଯ୍ୟାରେ ପରିବର୍ତ୍ତନ ଓ ଔଷଧ ଦେଇ ଚିକିତ୍ସା କରାଯାଏ । ପରୁଷଙ୍କ ଅପେକ୍ଷା ମହିଳାମାନେ ଅଧିକ ଆକ୍ରାନ୍ତ ହୁଅନ୍ତି ଓ ବୟସ ଅନୁସାରେ ଏହାର ବୃଦ୍ଧି ହୁଏ । 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଗୁଗଲ ଡୁଓ

**ଗୁଗଲ ଡୁଓ** ଭିଡିଓ ମାଧ୍ୟମରେ କଥାବାର୍ତ୍ତା ହେବାର ଏକ ମୋବାଇଲ ଆପ୍ଲିକେସନ୍ , ଏହା ଗୁଗଲର ଏକ ଉତ୍ପାଦ , ଉଭୟ ଆଣ୍ଡ୍ରଏଡ଼ ଏବଂ ଆଇଓଏସରେ ଉପଲବ୍ଧ । ମଇ ୧୮ ୨୦୧୬ରେ  ଗୁଗଲ ଆଇ/ଓରେ ଆଲ୍ଲୋ (messaging app) ଘୋଷିତ ହେଲା । ଅଗଷ୍ଟ ୧୬ ୨୦୧୬ରେ ଡୁଓ ୟୁନାଇଟେଡ ସ୍ଟେଟ୍ସ୍ରେ ଆରମ୍ଭ ହେଲା , ଏହାର କିଛି ଦିନ ପରେ ସମଗ୍ର ବିଶ୍ୱରେ ପ୍ରଚାରିତ ହେଲା ।  ଗୁଗଲ ଡୁଓ  ଦୁଇ ଦିନ  ମଧ୍ୟରେ ଗୁଗଲ ପ୍ଲେରେ ମାଗଣା ଆପ୍ଲିକେସନ୍ମାନଙ୍କ ମଧ୍ୟରେ ୧ ନମ୍ବର ସ୍ଥାନ ଅଧିକାର କଲା । 

## ଆଧାର
ଶ୍ରେଣୀ:ଆପ୍ଲିକେସନ୍
ଲିଓନେଲ୍ ମେସି

**ଲିଓନେଲ୍ ମେସି** ଆର୍ଜେଣ୍ଟିନାର ବିଶ୍ୱପ୍ରସିଦ୍ଧ ପେଶାଦାର୍ ଫୁଟବଲ୍ ତାରକା ।ସେ ଆର୍ଜେଣ୍ଟିନା ଜାତୀୟ ଫୁଟବଲ୍ ଦଳ ଓ ସ୍ପାନିସ୍ ଲା ଲିଗା  ଦଳ ବାର୍ସୀଲୋନାରୁ ଖେଳନ୍ତି। ଅନେକ ମେସିଙ୍କୁ ବିଶ୍ୱର ଜଣେ ଭଲ ଫୁଟବଲ୍  ଖେଳାଳୀର ମାନ୍ୟତା ଦିଅନ୍ତି ।ସେ ବିଶ୍ୱର ଏକମାତ୍ର ଖେଳାଳୀ ଭାବେ ୫ଟି ବାଲାନ୍ ଡି ଓର୍ ପୁରସ୍କାର ପାଇଛନ୍ତି ।ସେ ୩ଟି ଇଉରୋପିଆନ୍ ସୁନା ବୁଟ୍ ଜିତିଛନ୍ତି ।
## ପ୍ରାରମ୍ଭିକ ଜୀବନ 
ମେସି ୨୪ ଜୁନ୍ ୧୯୮୭ରେ ରୋସରିଓ ସଂତ୍ତା ଫେରେ ଜନ୍ମଗ୍ରହଣ କରିଥିଲେ ।ସେ ନିଉଏଲ୍ ଓଲଡ଼ ବୟଜରେ ସେ ୬ ବର୍ଷରେ ଯୋଗଦାନ କରିଥିଲେ ।ସେଠାରେ ସେ ୬ ବର୍ଷ ମଧ୍ୟରେ ୫୦୦ରୁ ଅଧିକ ଗୋଲ୍ କରିଥିଲେ ।ମାତ୍ର ୧୦ ବର୍ଷ ବୟସରେ ସେ ଗ୍ରୋଥ୍ ହରମୋନ୍ ଅଭାବର ଶିକାର ହୋଇଥିଲେ ।ନିଉଏଲ୍ ଓଲଡ଼ ବୟଜ ମେସିଙ୍କ ରୋଗର ଉପଚାରରେ ଆର୍ଥିକ ସହାୟତା କରିଥିଲେ ।ରିଭର ପ୍ଲେଟ୍ ମେସିଙ୍କୁ ନିଜ ଦଳରେ ମିସେଇବାକୁ ପ୍ରୟାସ କରିଥିଲା ମାତ୍ର ସେ ମେସିଙ୍କ 
ରୋଗର ଉପଚାରରେ ଅର୍ଥିକ ସହାୟତା କରିପାରିନଥିଲେ କାରଣ ସେତେବେଳେ ରିଭର ପ୍ଲେଟ୍ ଘୋର୍ ଅର୍ଥିକ ଦୁରାବସ୍ତା ଦେଇ ଗତି କରୁଥିଲା ।
ଯେହେତୁ ମେସିଙ୍କ ସମ୍ପର୍କିୟ କାଟଲୋନିଆନ୍ ଥିଲେ ସେ ମେସିଙ୍କ ବାର୍ସୀଲୋନାରେ ଯୋଗଦେବା ହେତୁ ପରୀକ୍ଷାର ଆୟୋଜନ କରିଥିଲେ।ଓ ମେସିଙ୍କୁ  ଗୋଟେ ନାପ୍କିନ୍ରେ ଚୁକ୍ତିପତ୍ର ଦିଆଯାଇଥିଲା 
ଗୋଟିଏ ବର୍ଷ ବାର୍ସୀଲୋନାର ଯୁବ ଏକାଡେମୀ ଲା ମାସିଆରେ କାଟିବା ପରେ ମେସି ରୟାଲ୍ ସ୍ପାନିଶ୍ ଫୁଟବଲ୍ ଫେଡେରେସନ୍ରେ  ଭର୍ତୀ ହୋଇଥିଲେ ।ସେଠାରେ ଖେଳିଲା ବେଳେ ସେ ସେକ୍ ଫାବରେଗାସ୍ ଓ ଗେରାଡ଼ ପିକୁ ସହ ବନ୍ଧୁତା କରିଥିଲେ।
ନିଜର ଗ୍ରୋଥ୍ ହରମୋନ୍  ଉପଚାର ପରେ ମେସି ବାର୍ସୀଲୋନାର  ଶ୍ରେଷ୍ଠ ଯୁବ ଦଳ  ଶିଶୁ ସ୍ୱପ୍ନର ଦଳର ଅବିଛେଦ୍ୟ ଅଂଗ ପଲାଟିଥିଲେ।୨୦୦୨-୩ରେ ସେ  ୩୬ ଗୋଲ୍ ସହ ଟପ ଗୋଲ୍ କରିଥିବା ଖେଳାଳୀ ହୋଇଥିଲେ । ସେ ସିଜିନ୍ ଶେଷରେ ମେସିକୁ ଇଂରାଜୀ କ୍ଲବ୍ ଅର୍ସେନାଲ୍ ତରଫରୁ ଖେଳିବାକୁ ସୁଯୋଗ୍ ଆସିଥିଲା କିନ୍ତୁ ଫାବ୍ରେଗାସ୍ ଓ ପିକୁ ଇଂଲଣ୍ଡ୍ କ୍ଲବ୍ ତରଫରୁ ଖେଳିବାକୁ ଯାଇଥିଲେ ମଧ୍ୟ ମେସି ବାର୍ସେଲୋନାରେ ରହିବାକୁ ନିଷ୍ପତି ନେଇଥିଲେ ।ଏବଂ ଏହା ମେସିଙ୍କ ଜୀବନର ଅନ୍ୟତମ ଯୁଗାନ୍ତକାରୀ  ନିଷ୍ପତ୍ତି ଥିଲା ।

## ସଫଳତା
ମେସି 4ଟି ବାଲାନ ଡି ଓରର ବିଜେତା। ମେସିଙ୍କ ଅଧିନୟକତ୍ୱରେ ଆର୍ଜେନ୍ଟିନା କୋପା ଆମେରିକା କପ ଏବଂ ବିଶ୍ୱ କପର ଫାଇନାଲରେ ପ୍ରବେଶ କରି ପାରିଛି । 

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:୧୯୮୭ ଜନ୍ମ
ଶ୍ରେଣୀ:ଫୁଟବଲ ଖେଳାଳି
ଆକ୍ରୋମେଗାଲି

**ଆକ୍ରୋମେଗାଲି** (ଇଂରାଜୀ ଭାଷାରେ **acromegaly**) ରୋଗ ଶରୀରରେ ଗ୍ରୋଥ ପ୍ଲେଟ (growth plates) ସଂଲଗ୍ନ ହେବା ପରେ ଅତ୍ୟଧିକ ଗ୍ରୋଥ ହରମୋନ (growth hormone ବା GH) କ୍ଷରଣ ଯୋଗୁ ହୁଏ ।  ଚିକିତ୍ସା ନ ପାଇଲେ ହାରାହାରି ୧୦ ବର୍ଷ ବଞ୍ଚିବା ସମୟ ରହେ, ଉପ‌ଯୁକ୍ତ ଚିକିତ୍ସା ପାଇଲେ ସାଧାରଣ ଜୀବନ ଯାତ୍ରା ସମ୍ଭବ ହୁଏ&nbsp;।

ପ୍ରତି ଏକ ଲକ୍ଷ ଲୋକରେ ୬ଜଣକୁ ଏହି ରୋଗ ହୁଏ । ମଧ୍ୟ ବୟସରେ ସାଧାରଣତଃ ଏହି ରୋଗ ନିର୍ଣ୍ଣୟ ହୁଏ । ପ୍ରଥମେ ନିକୋଲାସ ସସେରୋଟ ଏହି ରୋଗ ବିଷୟ ସନ ୧୭୭୨ରେ ବର୍ଣ୍ଣନା କରିଥିଲେ । ଆକ୍ରୋମେଗାଲି ଶବ୍ଦଟି Greek ଶବ୍ଦରୁ ଆସିଛି;  *akron* ଅର୍ଥ ହାତପାଦ ଓ  *mega*ର ଅର୍ଥ ବିରାଟ ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ନିଦ୍ରାବେଶ

**ନିଦ୍ରାବେଶ** ବା **ନାର୍କୋଲେପ୍ସି** (ଇଂରାଜୀ ଭାଷାରେ **Narcolepsy**) ଏକ ଦୀର୍ଘକାଳୀନ ସ୍ନାୟୁଗତ ବେମାରୀ (neurological disorder) ଯେଉଁଥିରେ ନିଦ୍ରା-ଜାଗ୍ରତ ଚକ୍ରର (circadian rhythm) ନିୟନ୍ତ୍ରଣ କମିଯାଏ ।   ଦିନରେ ପ୍ରବଳ ନିଦ୍ରା ଆସେ ଯାହା କିଛି ସେକେଣ୍ଡରୁ କିଛି ମିନିଟ ପର୍ଯ୍ୟନ୍ତ ରହେ ଓ ଯେ କୌଣସି ସମୟରେ ନିଦ୍ରା ଆସିପାରେ । ଏହି ରୋଗୀଙ୍କ ମଧ୍ୟରୁ ପ୍ରାୟ ୭୦% ଲୋକଙ୍କର ହଠାତ୍ ମାଂସପେଶୀ ଶକ୍ତି କ୍ଷୟ ହୁଏ ଯାହାକୁ କାଟାପ୍ଲେକ୍ସି (cataplexy) କୁହାଯାଏ ।  ଅତ୍ୟଧିକ ଆବେଗ ହେଲେ ଏହି ନିଦ୍ରାବେଶ ଅବଧି (spell) ଆରମ୍ଭ ହୋଇଯାଏ । ଅଳ୍ପ କେତେକ କ୍ଷେତ୍ରରେ ବିଭିନ୍ନ ଛବିର ସ୍ୱପ୍ନ ଆସେ ବା ନିଦ୍ରା ପାରାଲିସିସ (inability to move for a period of time during falling asleep or upon waking-up) ହୁଏ; ନିଦ୍ରା ସମୟରେ ବା ନିଦ୍ରାରୁ ଉଠିବା ପରେ କିଛି ସମୟ ନିମନ୍ତେ ଏହି ପାରାଲିସିସ ହୁଏ  । ସମୁଦାୟ ନିଦ୍ରା ସମୟ କିନ୍ତୁ ଅପରିବର୍ତ୍ତିତ ରହେ । ପ୍ରାୟ ୧୦% କେଶ୍‌ରେ ପରିବାରରେ ଏହି ରୋଗ ଇତିହାସ ଥାଏ । ରୋଗାକ୍ରାନ୍ତ ଲୋକଙ୍କର ହାଇପୋକ୍ରେଟିନ (hypocretin), ଏକ ପ୍ରକାର ନିଉରୋଟ୍ରାନ୍ସମିଟରର (neurotransmitter), ସ୍ତର କମ ଥାଏ ଯାହା ଅଟୋଇମ୍ମ୍ୟୁନ (autoimmune disorder) ବେମାରୀ ଯୋଗୁ ହୋଇପାରେ । ଆଘାତ, କେତେକ ସଂକ୍ରମଣ, ଟକ୍ସିନ ବା ମାନସିକ ଚାପର ଭୂମିକା ଥାଇପାରେ ।  ସମ୍ଭାବ୍ୟ କାରଣମାନଙ୍କ ମଧ୍ୟରୁ ବାଛି, ଲକ୍ଷଣ ଓ ନିଦ୍ରା ଅନୁଶୀଳନ (sleep studies) କରି ଏହି ରୋଗ ନିର୍ଣ୍ଣୟ କରାଯାଏ । ଅତ୍ୟଧିକ ଦିବା ନିଦ୍ରାବେଶ ନିମନ୍ତେ ଅନ୍ୟାନ୍ୟ କାରଣ ଥାଇପାରେ ଯେପରିକି ନିଦ୍ରା ଶ୍ୱାସରୋଧ, ପ୍ରମୁଖ ଅବସାଦ ବେମାରୀ, ଆନିମିଆ, ହୃଦ୍‌ପାତ, ମଦ୍ୟପାନ ଓ ନିଦ୍ରା ଅଭାବ । କାଟାପ୍ଲେକ୍ସିକୁ ଭୂଲ କ୍ରମେ ଅପସ୍ମାର (seizures) ଭାବିହୁଏ । ଏହି ରୋଗ ପ୍ରାୟ ପିଲାବେଳୁ  ଆରମ୍ଭ ହୁଏ । ପୁରୁଷ ଓ ମହିଳା ସମ ଭାବରେ ଆକ୍ରାନ୍ତ ହୁଅନ୍ତି । ଚିକିତ୍ସା ନ ହେଲେ ଗାଡ଼ି ଧକ୍କା ଓ ଦୁର୍ଘଟଣା ଜନିତ ପତନ ହୋଇପାରେ ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଅଫାନାସୀ ନିକିତିନ

thumb|340x340_ପିକସେଲ|ଅଫାନାସି ନିକିତିନଙ୍କ ମୂର୍ତ୍ତି 
**ଅଫାନାସୀ ନିକିତିନ** (ଋଷି ଭାଷା: *Афана́сий Ники́тин* ) (ମୃତ୍ୟୁ 1472) ଜଣେ ଋଷିୟ ବ୍ୟବସାୟୀ ଓ ନିକୋଲୋ 'ଡେ' କୋଣ୍ଟିଙ୍କ ପରେ ଇଉରୋପରୁ ଭାରତ ଭ୍ରମଣରେ ଆସି ନିଜ ଗସ୍ଥକୁ ଲିଖିତ ଦଲିଲ ରଖିଥିଲେ। ନିଜ ବ‌ହି ଦି ଜର୍ନି ବିଓଣ୍ଡ ଥ୍ରୀ ସି'ସ (The Journey Beyond Three seas)ରେ ସେ ନିଜ ଗସ୍ଥ ବିଷୟରେ ଲେଖିଥିଲେ।

## ଯାତ୍ରା 
୧୪୬୬ ମସିହାରେ ନିକିତିନ ନିଜ ସ‌ହର ତିଭେରରୁ ବାଣିଜ୍ୟ ଯାତ୍ରାରେ ଭାରତକୁ ବାହାରି ଥିଲେ। ସେ ଭୋଲ୍ଗା ନ‌ଦୀ ପଥରେ ଡରବେଣ୍ଟ ପ‌ହଞ୍ଚିଥିଲେ, ପରେ ବାକୁ ଓ ବାକୁ ପରେ କ୍ୟାସପିଆନ ସମୁଦ୍ର ପାର କରି ପର୍ସିଆ ପ‌ହଞ୍ଚିଥିଲେ। ପର୍ସିଆରେ ଗୋଟେ ବର୍ଷ ରହି, ଆରାବିୟାନ ସମୁଦ୍ର ପାର କରି ସେ ଓର୍ମସ ପ‌ହଞ୍ଚିଥିଲେ।  ନିକିତିନ ୧୪୭୦-୧୪୭୨ ମଝିରେ ଭାରତ ପ‌ହଞ୍ଚିଥିଲେ।

ନିଜର ଭାରତ ଗସ୍ଥ ସମୟରେ ନିକିତିନ ଭାରତର ଅର୍ଥନୀତି, ସାମାଜିକ ବ୍ୟବସ୍ଥା, ଧର୍ମ, ଓ ବିଭିନ୍ନ ଜୀବନ ପ୍ରଣାଳୀ ବିଷୟରେ ନିଜ ବ‌ହିରେ ଲେଖିଥିଲେ।

ଡାହାଣ|thumb|160x160_ପିକସେଲ|1997 commemorative coin of Bank of Russia. Nikitin in India

## ନିକିତିନଙ୍କ ସ୍ମୃତିରେ ହେଇଥିବା କାମ 
୧୯୫୫ ମସିହାରେ ନିକିତିନଙ୍କ ସ୍ମୃତିରେ ଭୋଲ୍ଗା ନ‌ଦୀ କୂଳରେ ନିକିତିନନନଙ୍କ ଏକ ପିତଳ ପ୍ରତିମୂର୍ତ୍ତି ସ୍ଥାପନ କରାଯାଇଥିଲା। ତିଭେର ରାଜ୍ୟର ୭୫ତମ ସ୍ଥାପନ ଦିବସରେ ଏହି ପ୍ରତିମୂର୍ତ୍ତିଟି  ଋଷିୟାର ପୋଷ୍ଟାଲ ସ୍ଟାମ୍ପ ବାହାରିଥିଲା।  ନିଜର ୫୨୫ତମ ଜନ୍ମବାର୍ଷିକରେ ନିକିତିଙ୍କ ସ୍ମୃତିରେ  ମୁଦ୍ରା ପ୍ରଚଳିତ ହେଇଥିଲା।

## ଆଧାର 
## ଅଧିକ ତଥ୍ୟ
* Mumbai Russian Cultural Centre
* Nikitin - The first Russian traveler to India by Dr. Jyotsna Kamat

ଶ୍ରେଣୀ:୧୪୭୨ ମୃତ୍ୟୁ
ଶ୍ରେଣୀ:ଋଷିଆର ଲୋକ
ଆନନ୍ଦବଜାର ପତ୍ରିକା

***ଆନନ୍ଦବଜାର ପତ୍ରିକା*** (ବଙ୍ଗଳା &#x3A; আনন্দবাজার পত্রিকা
 Bengali:&nbsp;[anɔnd̪ɔbadʒar Pɔt̪rika])  ବଙ୍ଗଳା ଭାଷାର ଏକ ଭାରତୀୟ ଦୈନିକ ସମ୍ବାଦପତ୍ର। ଏବିପି ଗ୍ରୁପ ଦ୍ୱାରା କଲିକାତା, ବମ୍ବେ, ଦିଲ୍ଲୀ ଓ ସିଲଚର ଠାରେ ଏହି ଖବରକାଗଜ ପ୍ରକାଶ ହୁଏ।  'ଅଡିଟ୍ ବ୍ୟୁରୋ ଅଫ୍ ସରକୁଲେସନ୍' (ଭାରତ) ଅନୁସାରେ ଜୁଲାଇ-ଡିସେମ୍ବର ୧୦୧୫ ସୁଦ୍ଧା ଏହାର ୧୦ଲକ୍ଷ୍ୟ ଖବରକାଗଜ ବିକ୍ରୟ ହୋଇଛି।  

୧୮୭୬ ମସିହାରେ, ପୂର୍ବ ପାକିସ୍ତାନ ବା ବର୍ତ୍ତମାନର ବଙ୍ଗଳାଦେଶର ମଗୁରା ଗ୍ରାମରେ ତୁଷାରକାନ୍ତି ଘୋଷ ଓ ତାଙ୍କ ବାପା ଶିଶିର କୁମାର ଘୋଷଙ୍କଦ୍ୱାରା ପ୍ରକାଶିତ ହେଇଥିଲା। ପରେ ଏହି ଖବରକାଗଜର ନାମ ଆନନ୍ଦ ବଜାର ପତ୍ରିକା ରଖାଯାଇଥିଲା।

୧୯୨୨ ପରେ ପ୍ରଫୁଲ କୁମାର ସରକାରଙ୍କଦ୍ୱାରା ଆନନ୍ଦବଜାର ପତ୍ରିକା ପୁନର୍ବାର ଆରମ୍ଭ ହେଇଥିଲା।I ଏହାର ପ୍ରଥମ ପ୍ରିଣ୍ଟ ୧୩ ମାର୍ଚ୍ଚ ୧୯୨୨ରେ ହେଇଥିଲା।  

## ଆଧାର 
ଶ୍ରେଣୀ:ସମ୍ବାଦପତ୍ର
ରେମୋ ଡି'ସୁଜା

'''ରେମୋ ଡି'ସୁଜା** (ଜନ୍ମ ନାମ **ରମେଶ ଗୋପି ନାଏର''' ,  ଜନ୍ମ ୨ ଅପ୍ରେଲ ୧୯୭୨) ଜଣେ ଭାରତୀୟ କଳାକାର , ନୃତ୍ୟକାର, ନୃତ୍ୟ ନିର୍ଦ୍ଦେଶକ, ଅଭିନେତା , ଯଦିଓ ସେ ନୃତ୍ୟ ନିର୍ଦ୍ଦେଶନାରେ ଅଧିକ ଜଡ଼ିତ ,ଏହା ସତ୍ତ୍ୱେ ବି ସେ ହିନ୍ଦୀ ଚଳଚ୍ଚିତ୍ର ତଥା ବଙ୍ଗାଳି ଚଳଚ୍ଚିତ୍ରରେ ଅବଦାନ କରିଛନ୍ତି । ସେ ଝଲକ ଦିଖଲାଜା ନାମକ ଏକ ଶୋରେ ଅଭିନେତ୍ରୀ ମାଧୁରୀ ଦୀଖିତ ଏବଂ ନିର୍ଦ୍ଦେଶକ କରନ ଜୋହାରଙ୍କ ସହିତ ବିଚାରକ ଥିଲେ । ସେ ଏବେ ସ୍ଟାର ପ୍ଲସରେ ପ୍ରସାରିତ ହେଉଥିବା ଏକ ନୃତ୍ୟ ଶୋରେ  ଧର୍ମେଶ ୟେଲେଣ୍ଡେ, ଶକ୍ତି ମୋହନ ଏବଂ ପୁନିତ ପାଠକଙ୍କ ସହିତ ସୁପର୍ ବିଚାରକ ଅଛନ୍ତି ।

## ଆଧାର
ଶ୍ରେଣୀ:୧୯୭୨ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ବିଲ୍ ଗୋଲ୍ଡବର୍ଗ

**ୱଲିୟମ ସ୍କଟ୍ "ବିଲ୍" ଗୋଲ୍ଡବର୍ଗ** (ଜନ୍ମ ଡିସେମ୍ବର ୨୭ ୧୯୬୬)  ଜଣେ ଆମେରିକୀୟ, ପେଶାଦାର ମଲ୍ଲ, କଳାକାର ଏବଂ ଜଣେ ଫୁଟବଲ୍ ଖେଳାଳି । ୧୯୯୭ରୁ ୨୦୦୧ ମଧ୍ୟରେ ସେ ୱର୍ଲଡ୍ ଚ୍ୟାମ୍ପିୟନସିପ୍ ରେସଲିଙ୍ଗ୍ (ଡବ୍ଲୟୁସିଡବ୍ଲୟୁ) ସହିତ ଏବଂ ୨୦୦୩ରୁ ୨୦୦୪ ମଧ୍ୟରେ ୱର୍ଲଡ୍ ରେସଲିଙ୍ଗ୍ ଏଣ୍ଟରଟେନମେଣ୍ଟରେ ସେ  ନିଜ ପ୍ରଦର୍ଶନରୁ ଜଣା ଯାଆନ୍ତି । ଡବ୍ଲୟୁସିଡବ୍ଲୟୁରେ ୧୯୯୭ରୁ ୧୯୯୮ ମଧ୍ୟରେ ସେ ୧୭୩ ଜଣଙ୍କୁ ୧୭୩-୦ ଅଙ୍କରେ ହରାଇ ସବୁଠାରୁ ଅଧିକ ସମୟ ପର୍ଯନ୍ତ ବିଜେତା ରହିଥିଲେ ।

## ଆଧାର
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:୧୯୬୬ ଜନ୍ମ
ପ୍ରେଡର-ଉଇଲି ସିଣ୍ଡ୍ରୋମ

**ପ୍ରେଡର-ଉଇଲି ସିଣ୍ଡ୍ରୋମ** (ଇଂରାଜୀ ଭାଷାରେ **Prader–Willi syndrome** ବା ପିଡବ୍ଲ୍ୟୁଏସ **PWS**) ଏକ ଜେନେଟିକ ବେମାରୀ (genetic disorder) ଯେଉଁଥିରେ ମାନବ କ୍ରୋମୋଜୋମ ୧୫ରେ (chromosome 15) ଥିବା ନିର୍ଦ୍ଦିଷ୍ଟ ଜିନମାନଙ୍କର କାର୍ଯ୍ୟ ବନ୍ଦ ହୋଇଯାଏ ।

ପ୍ରେଡର-ଉଇଲି ସିଣ୍ଡ୍ରୋମ ଆରୋଗ୍ୟସାଧ୍ୟ ନୁହେଁ । ଆରମ୍ଭ ଅବସ୍ଥାରେ ଚିକିତ୍ସା କଲେ ଫଳ ଉନ୍ନତ ହୁଏ ।  ନବଜାତକୁ ଖୁଏଇବା ଅସୁବିଧା ହେଲେ ଖାଦ୍ୟନଳୀ ମାଧ୍ୟମରେ ତରଳ ପଦାର୍ଥ ବା କ୍ଷୀର ଦିଆଯାଏ ।  ପ୍ରାୟ ୩ ବର୍ଷ ବୟସ ବେଳକୁ ପ୍ରୋଗ୍ରାମ ଅନୁସାରେ ଖାଦ୍ୟ ପର୍ଯ୍ୟବେକ୍ଷଣ ଓ ବ୍ୟାୟାମ କରାଯାଏ । ଗ୍ରୋଥ ହରମୋନ ଥେରାପି (Growth hormone therapy ପ୍ରୟୋଗ କଲେ ଫଳ ଭଲ ହୁଏ ।  ବ୍ୟବ‌ହାରୀକ ସମସ୍ୟା ଥିଲେ କାଉନସେଲିଙ୍ଗ (Counseling) ଓ ଔଷଧ ଦେଲେ ସାହାଯ୍ୟ ହୁଏ । ବୟଃପ୍ରାପ୍ତ ଲୋକଙ୍କ ନିମନ୍ତେ ଅନେକ ସମୟରେ ଗ୍ରୁପ ହୋମ (Group homes) ଆବଶ୍ୟକ ହୁଏ ।

ପିଡବ୍ଲ୍ୟୁଏସ ପ୍ରତି ୧୦,୦୦୦-୩୦,୦୦୦ ଲୋକଙ୍କ ମଧ୍ୟରୁ ଜଣକୁ ଆକ୍ରମଣ କରେ । ପୁରୁଷ ଓ ମହିଳା ସମ ଭାବରେ ଆକ୍ରାନ୍ତ ହୁଅନ୍ତି । ସନ ୧୯୫୬ରେ ଏହି ରୋଗର ବର୍ଣ୍ଣନା କରିଥିବା ଆଣ୍ଡ୍ରେ ପ୍ରେଡର (Andrea Prader), ହେନରିଚ ଉଇଲି ଓ ଆଲେକ୍ସିସ ଲାଭାର୍ଟମାନଙ୍କ ନାମାନୁସାରେ ଏହି ବେମାରୀର ନାମକରଣ ହୋଇଛି । ଏହା ପୂର୍ବରୁ ସନ ୧୮୮୭ରେ ଜନ ଲାଙ୍ଗଡିନ ଡାଉନ (John Langdon Down) ଏହି ବିଷୟରେ କିଛି ସୂଚନା ଦେଇଥିଲେ ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଆଇଓଏସ

**ଆଇଓଏସ**(**ଆଇଫୋନ୍ ଓଏସ୍**) ଆପଲ କମ୍ପାନିର ଏକ ଉତ୍ପାଦ , ଏକ ମୋବାଇଲ ଅପରେଟିଙ୍ଗ ସିଷ୍ଟମ , ଯାହାକି କେବଳ ଆପଲ ହାର୍ଡୱେୟାର ପାଇ ବିତରଣ କରାଯାଇଥାଏ । ବଜାରରେ ଆଣ୍ଡ୍ରଏଡ ଅପରେଟିଙ୍ଗ ସିଷ୍ଟମ ପରେ ଏହା ପୃଥିବୀରେ ଦ୍ୱିତୀୟରେ ସବୁଠାରୁ ଅଧିକ ବିକ୍ରୟ ହେଉଥିବା ଅପରେଟିଙ୍ଗ ସିଷ୍ଟମ । ଆଣ୍ଡ୍ରଏଡ ଟାବଲେଟ୍ସର ବିକ୍ରୟ ୧୨୭ ପ୍ରତିଶତ ବଢିବା ପରେ ଅଗଷ୍ଟ ୨୦୧୩ରୁ ଆଇପ୍ୟାଡ୍ ଟାବଲେଟ ଦ୍ୱିତୀୟ ସ୍ଥାନରେ ଅଛି ।  

## ଆଧାର
ଶ୍ରେଣୀ:ଅପରେଟିଂ ସିଷ୍ଟମ
ଟ୍ରିପଲ ଏଚ

**ପଉଲ ମାଇକଲ୍ ଲେଭେସକ୍ୟୁ**  (ଜନ୍ମ ଜୁଲାଇ ୨୭ ୧୯୬୬),  ସେ ନିଜର ଆଖଡା ନାମ ଟ୍ରିପଲ ଏଚ( ପୂର୍ବ  ଆଖଡା ନାମ **ହଣ୍ଟର ହର୍ସ୍ଟ ହେଲ୍ମସ୍ଲେ**) ନାମରେ ଅଧିକ ଜଣାଶୁଣା । ସେ ଜଣେ ଅର୍ଦ୍ଧ ଅବସର ପେଶାଦାର ମଲ୍ଲ ଏବଂ କର୍ପୋରେଟ ଅଧିକାରୀ । ସେ ଡବ୍ଲ୍ୟୁଡବ୍ଲ୍ୟୁଇର ଟାଲେଣ୍ଟ, ଲାଇଭ୍ ଇଭେଣ୍ଟ ଏବଂ କ୍ରିଏଟିଭର ଉପ ସଭାପତି ଅଛନ୍ତି ଏହା ଛଡା ସେ ଏନଏକ୍ସଟିର ଉଦ୍ଭାବକ ତଥା ପ୍ରଜୋଯକ ଏବଂ ହୋମୋନିମ ଟିଭି  ଶୃଙ୍ଖଳାର ଆବିଷ୍କାରକ । ସେ ମାକମାହୋନ ପରିବାରରେ ବିବାହ କରିଛନ୍ତି , ଯାହାକି ଡବ୍ଲ୍ୟୁଡବ୍ଲ୍ୟୁଇର ମାଲିକାନାରେ ଅଧିକ ଭାଗର ଅଧିକାରୀ ।  ନିଜର କର୍ପୋରେଟ ଭୂମିକା ସହିତ ଲେଭେସକ୍ୟୁ ନିୟମିତ ଭାବରେ ଡବ୍ଲ୍ୟୁଡବ୍ଲ୍ୟୁଇ ଟିଭିରେ ପ୍ରାଧିକାରୀ ଭାବେ ଏବଂ ପେଶାଦାର ମଲ୍ଲ ଭବେ ଦେଖା ଦିଅନ୍ତି ।

## ଆଧାର
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:୧୯୬୯ ଜନ୍ମ
ଥୋରାସିକ ଆଉଟଲେଟ ସିଣ୍ଡ୍ରୋମ

**ଥୋରାସିକ ଆଉଟଲେଟ ସିଣ୍ଡ୍ରୋମ** (ଇଂରାଜୀ ଭାଷାରେ **Thoracic outlet syndrome** ବା **ଟିଓଏସ**/**TOS**) ଏକ ବେମାରୀ ଯେଉଁଥିରେ ସୁପିରିଅର ଥୋରାସିକ ଆଉଟଲେଟରେ ଥିବା ସ୍ନାୟୁ, ଧମନୀ ଓ ଶିରା ସମୂହ (nerves, arteries, or veins) ଚିପି ହୋଇଯାଆନ୍ତି । ଶିରା ଟାଇପରେ ଇଡିମା (swelling), ଯନ୍ତ୍ରଣା ଓ ବାହୁ ନୀଳ (bluish coloration) ହୋଇଯାଏ ।  ଧମନୀ ଟାଇପରେ ବାହୁରେ ଯନ୍ତ୍ରଣା ହୁଏ, ଥଣ୍ଡା ଲାଗେ ଓ ଫିକା (paleness) ଦେଖାଯାଏ । ଏହା ସାଧାରଣତଃ ପୁରୁଷଙ୍କ ଅପେକ୍ଷା ମହିଳାଙ୍କଠାରେ ବେଶୀ ହୁଏ ଓ ୨୦ରୁ ୫୦ ବର୍ଷ ବୟସ ମଧ୍ୟରେ ହୁଏ ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ନରେନ୍ଦ୍ର ହିରବାନୀ

**ନରେନ୍ଦ୍ତ୍ର ଦୀପଚାନ୍ଦ ହିରବାନୀ 
 ଭାରତ ପାଇଁ ନିଜ ଜୀବନର ପଦାର୍ପଣ ଟେଷ୍ଟରେ ବିରଳ କୀର୍ତିମାନ ସ୍ଥାପନ କରିଥିବା ମଧ୍ୟ ପ୍ରଦେଶର ସ୍ପିନ ବୋଲର ନରେନ୍ଦ୍ର ହିରବାନୀଙ୍କ ଜନ୍ମ ଅକ୍ଟୋବର ୧୮ରେ ହେଇଥିଲା **

## ପ୍ରାରମ୍ଭିକ ସମୟ 
 ହିରବାନୀ ଗୋରଖପୁରର ଜଣେ  ବ୍ୟବସାୟୀ ପରିବାରରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ଇଟା  କାରଖାନା ଥିଲା । ନରେନ୍ଦ୍ର ତାଙ୍କ କ୍ରିକେଟ ତାଲିମ ଇନ୍ଦୋରଠାରେ ମଧ୍ୟ ପ୍ରଦେଶ ରାଜ୍ୟ ଦଳର ଖେଳାଳି ସଞ୍ଜୟ ଜଗଦଲେଙ୍କଠାରୁ ପାଇଥିଲେ । 

ସେ ମାତ୍ର ୧୬ ବର୍ଷ ବୟସରେ ମଧ୍ୟ ପ୍ରଦେଶ ରାଜ୍ୟ ଦଳ ତରଗରୁ ଖେଳିବାର ଗୌରବ ଅର୍ଜନ କରିଥିଲେ ଓ ପଦାର୍ପଣ ମେଚରେ ୫ଟି ୱିକେଟ ନେଇଥିଲେ । ସେ ସେହି ଋତୁରେ ୨୩ଟି ମେଚ ନେଲା ପରେ  ୧୯ ବର୍ଷରୁ ତଳ ପାଇଁ ଥିବା ଭାରତୀୟ ଜାତୀୟ ଦଳ ପାଇଁ ଡକରା ପାଇ ଅଷ୍ଟ୍ରେଲିଆ ବିପକ୍ଷ୍ୟରେ ଖେଳିଲେ । 

କିନ୍ତୁ ସେ ୧୯୮୭-୮୮ ମସିହାରେ ୱେଷ୍ଟ ଇଣ୍ଡିଜ ୨୫ ବର୍ଷ ତଳ ଦଳ ବିପକ୍ଷ୍ୟରେ ଭାରତୀୟ ଦଳରେ ଖେଳି ଦ୍ୱିତୀୟ ଇନିଂସରେ ୬ଟି ୱିକେଟ ଅକ୍ତିଆର କରି ମନୋନୟକାରୀଙ୍କ ଦୃଷ୍ଟି ଆକର୍ଷଣ କଲେ ଓ ତତ୍କାଳୀନ ଜାତୀୟ ଦଳ ପାଇଁ ମନୋନୀତ ହେଲେ । 

## ଟେଷ୍ଟ କ୍ରିକେଟରେ ସଫଳତା 
ତାଙ୍କ ଜୀବନର ପ୍ରଥମ ଟେଷ୍ଟ ହି ନରେନ୍ଦ୍ର ହିରବାନୀଙ୍କ ଶ୍ରେଷ୍ଠ ପ୍ରଦର୍ଶନ ଥିଲା ଦେଶ ପାଇଁ । ୱେଷ୍ଟ ଇଣ୍ଡିଜ ବିରୁଦ୍ଧ ଟେଷ୍ଟରେ ସେ ଭିଭିଆନ ରିଚାର୍ଡଙ୍କ ପରି ଖେଳାଳିଙ୍କ ଉପସ୍ଥିତି ସତ୍ତ୍ୱେ ପ୍ରଥମ ଇନ୍ନିଙ୍ଗରେ ୬୧ ରନ  ଦେଇ ୮ଟି ଓ ପୁଣି ୨ଯ ଇନ୍ନିଙ୍ଗରେ ୭୫ ରୁଣ ଦେଇ ପୁଣି ୮ଟି ୱିକେଟ ନେଇ ଚମକ ଖେଳେଇ ଦେଇଥିଲେ ସାରା କ୍ରିକେଟ ଜଗତରେ । ପ୍ରଥମ ପଦାର୍ପଣ ମେଚରେ ୧୬ ୱିକେଟ ୧୩୬ ରନ ଦେଇ ନେବା ଭି ତାଙ୍କର ଏକ ରେକର୍ଡ , ଯାହା ଆଜିଯାଏ ରହିଛି । 

 ଏହା ପରେ ହିରବାନୀ ପରବର୍ତ୍ତୀ ସିରିଜରେ ନିଉଜିଲାଣ୍ଡ ବିରୁଦ୍ଧରେ ମଧ୍ୟ ଖୁବ ଭଲ ଖେଳି ୨୦ଟି ୱିକେଟ ହାସଲ କରିଥିଲେ ଓ ସେହି ସିରିଜରେ ଅନ୍ୟତମ ସ୍ପିନ ବୋଲର ଅର୍ଶଦ ଆୟୁବଙ୍କ ସହ ମିଶି ୪ଟି ଟେଷ୍ଟରେ ୩୬ଟି ୱିକେଟ ନେବାଦ୍ୱାରା ଭରତ ସିରିଜ ଜିତି ପାରିଥିଲା । .

## ଏକଦିବସୀୟ କୃତିତ୍ୱ 
ଏକ ଦିବାସୀୟରେ ନରେନ୍ଦ୍ର ସରଜାଠାରେ ହେଇଥିବା ସିରିଜରେ ୧୦ ୱିକେଟ ନେଇ "ମେନ ଓଫ ସିରିଜ " ହେଇଥିଲେ । ଏହି ସିରିଜରେ ଲଗାତାର ୩ଟି ମେଚରେ ୪ଟି ଲେଖା ୱିକେଟ ନେଇଥିଲେ ଯାହାକୁ ବିରଳ କୁହାଯାଇପାରେ । 

## ଖେଳ ଜୀବନର ଜବନିକା 
 କିନ୍ତୁ ୧୯୮୯-୯୦ରେ ତାଙ୍କର ଫର୍ମ ପୁରା ନଷ୍ଟ ହେଇଯାଇଥିଲା ଆଉ ସେ ୱେଷ୍ଟ ଇଣ୍ଡିସ ଗସ୍ତରେ ସମ୍ପୂର୍ଣ୍ଣ ବିଫଳତା ହାସଲ ସହ ତାଙ୍କ ଜାତୀୟ ଦଳ ପାଇଁ ଖେଳିବାର ସମୟର ଅବସାନ ଘଟିଲା । ଯଦିଓ ସେ ସାମୟିକ ଭାବେ ୧୯୯୧ରେ କିଛି ମେଚ ପାଇଲେ ତଥାପି  ତାଙ୍କର ପୂର୍ବ ସଫଳତା ଆଉ ପାଇଲେ ନାହି। 

## ରେକର୍ଡ ସବୁ 
* ଟେଷ୍ଟ କ୍ରିକେଟରେ ଏକ ଉଲ୍ଲେଖନୀୟ ବିଶ୍ୱ ରେକର୍ଡ ନରେନ୍ଦ୍ର ହିରବାନୀଙ୍କ ନାରେ ଆଜିଯାଏ ଅଛି । ସେ ୧୯୯୦ରେ ଇଂଲଣ୍ଡର ଓଭାଲ ପଡିଆରେ ବିନା ବଦଳରେ ଏକାଦିକ୍ରମେ ଗୋଟିଏ ପଟୁ ୫୯ ଓଭର ବୋଲିଂ କରି  ଏହି କୀରତିମାନ ସ୍ଥାପନ କରିଥିଲେ । .

## See also 
* List of India Test cricketers who have taken five wickets on debut
* List of cricketers who have taken two five-wicket hauls on Test debut

## ଆଧାର
## External links 
* Dr Vasant Naik, Cricketer of the Year article, ACSSI Yearbook, 1987/88
* Cricinfo profile
* Cricketarchive profile
* Best bowling on debut from Cricinfo
* *Central Chronicle* : Ganguly ditched me – Hirwani 
* *Hirwani named Madhya Pradesh selection chief*
ଶ୍ରେଣୀ:୧୯୬୮ ଜନ୍ମ
ଶ୍ରେଣୀ:ଭାରତୀୟ କ୍ରିକେଟ ଖେଳାଳି
ଶ୍ରେଣୀ:ଜୀବିତ ବ୍ୟକ୍ତି
ଡେଭିଡ ବେକହାମ

**ଡେଭିଡ ରବର୍ଟ ଜୋସେଫ ବେକହାମ** ଓବିଇ(ଜନ୍ମ ମଇ ୨ ୧୯୭୫) ଜଣେ ଇଂରାଜୀ ପେଶାଦାର ଫୁଟବଲ ଖେଳାଳି । ସେ ମଞ୍ଚେସ୍ଟର ୟୁନାଇଟେଡ,ପ୍ରେସ୍ଟନ ନର୍ଥ ଏଣ୍ଡ,ରିୟଲ ମାଦରିଦ, ମିଲନ, ଏଲଏ ଗ୍ୟାଲାକ୍ସି, ପ୍ୟାରିସ ସେଣ୍ଟ-ଜର୍ମାନ, ଇଂଲଣ୍ଡ ନ୍ୟାସନାଲ ଟିମ୍ ପାଇଂ ଖେଳି ସାରିଲେଣି ,ଯେଉଂଥି ପାଇଂ ଆଉଟଫିଲ୍ଡ୍ ଖେଳାଳି ଭାବେ ନିଜର ପ୍ରଦର୍ଶନ ପାଇଂ ରେକର୍ଡ କରିଛନ୍ତି । ସେ ପ୍ରଥମ ଇଂରାଜୀ ଖେଳାଳି ଥିଲେ ଯିଏକି ଇଂଲଣ୍ଡ , ସ୍ପେନ, ୟୁନାଇଟେଡ ସ୍ଟେଟ୍ସ ଏବଂ ଫ୍ରାନସ୍ ପାଇଂ ଲିଗ୍ ଶିରୋନାମା ଜିତି ସାରିଛନ୍ତି । ଦୀର୍ଘ ୨୦ ବର୍ଷର ଖେଳ ପରେ ସେ ମଇ ୨୦୧୩ରେ ନିଜର ଅବସର ଘୋଷଣା କଲେ ଯାହା ମଧ୍ୟରେ ସେ ୧୯ଟି ପ୍ରମୁଖ ଟ୍ରଫି ଜିତିଛନ୍ତି ।

## ପ୍ରାରମ୍ଭିକ ଜୀବନ
ବେକହାମ ଇଂଲଣ୍ଡର ୱ୍ହିପ୍ସ କ୍ରପ୍ସ ଇଉନିଭର୍ସିଟି ମେଡିକାଲରେ ଜନ୍ମଗ୍ରହଣ କରିଥିଲେ। ତାଙ୍କ ପିତାଙ୍କ ନାମ ଡେଭିଡ ଏଡୱାର୍ଡ ଆଲାନ ଟେଡ ବେକହାମ ।ଓ ମାତାଙ୍କ ନାମ ସଣ୍ଡ୍ରା ଜିୟର୍ଜିନ ।ତାଙ୍କର ଜଣେ ଜଣେ  ବଡ଼ ଭଉଣୀ ଏବଂ ଜଣେ ସାନ ଭଉଣୀ  ମଧ୍ୟ ଥିଲେ। ବେକହାମ ଛୋଟ ବେଳରୁ ଫୁଟବଲ ଖେଳ ପ୍ରତି ଆକୃଷ୍ଟ ଥିଲେ।ଯେତେବେଳେ ଛୋଟ ବେଳେ ଶିକ୍ଷକ ତାଙ୍କୁ ବଡ଼ ହେଲେ କଣ ହେବ ପଚାରୁଥିଲେ ସେତେବେଳେ ବେକହାମ  ସବୁବେଳେ କହୁଥିଲେ "ମୁ  ବଡ଼ ହେଲେ ଜଣେ ଫୂଟବଲଲର ହେବି ।
ବେକହାମଙ୍କ ପିତା ମାତା ମଞ୍ଚେଷ୍ଟର ୟୁନିଟେଡ ଫୁଟବଲ କ୍ଲବର ପ୍ରବଳ ପ୍ରଶଂସକ ଥିଲେ।ଏବଂ ଦଳର ହୋମ ମ୍ଯାଚ ଦେଖିବାକୁ ଲଣ୍ଡନର ଓଲ୍ଡ ଟ୍ରାଫୋର୍ଡକୁ ଯାଉଥିଲେ । ବେକହାମ ତାଙ୍କ ପିତା ଏବଂ ମାତାଙ୍କ ଠୁ ମଞ୍ଚେଷ୍ଟର ପ୍ରତି ପ୍ରେମ ଜିନ ଗତ ରୂପେ ପାଇଥିଲେ ।ସେ ବବି ଚାର୍ଲଟନଙ୍କ ଫୁଟବଲ ଏକାଡେମିରେ ଯୋଗଦାନ କରିଥିଲେ।

ଶ୍ରେଣୀ:୧୯୭୫ ଜନ୍ମ
ଚିନି (ଓଡ଼ିଆ କଥାଚିତ୍ର)

**ଚିନି**, ୨୦୧୬ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ନବଜୀବନ ଫିଲ୍ମସ୍ ବ୍ୟାନରରେ ନିର୍ମିତ ହୋଇଥିଲା ଏହି ଚଳଚ୍ଚିତ୍ରଟି । ଚଳଚ୍ଚିତ୍ରଟିର ନିର୍ଦ୍ଦେଶନା ଦେଇଥିଲେ ନିର୍ଦ୍ଦେଶକ ପ୍ରଦୀପ ଭୋଳ । ଶଙ୍କର ପ୍ରଧାନ ଏବଂ ହେମନ୍ତ ପାଣ୍ଡେ ଏହି କଥାଚିତ୍ରର ସଙ୍ଗୀତ ନିର୍ଦ୍ଦେଶନା ଦେଇଥିଲେ । ପଦ୍ମଶ୍ରୀ ହଳଧର ନାଗ ଏହି ଚଳଚ୍ଚିତ୍ରରେ ଗୀତ ରଚନା କରିଥିଲେ ।

ଚଳଚ୍ଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ନାୟକ ଅମ୍ଳାନ ଦାସ ଏବଂ ବଙ୍ଗୀୟ ନାୟିକା ପତ୍ରାଳୀ । ମିହିର ଦାସ, ମହାଶ୍ୱେତା ରାୟ, ଅଶ୍ରୁମୋଚନ ମହାନ୍ତି, ଅଶୋକ ଦାସ, ପୃଥିରାଜ, ବାଙ୍କୁ, ବ୍ରଜ, ହର ରଥ ଆଦି କଳାକାରମାନେ ଚଳଚ୍ଚିତ୍ରରେ ବିଭିନ୍ନ ଭୂମିକାରେ ଅଭିନୟ କରିଥିଲେ । 

## ଅଭିନୟ
*ଅମ୍ଳାନ ଦାସ
*ପତ୍ରାଳୀ ଚଟ୍ଟୋପାଧ୍ୟାୟ
*ମିହିର ଦାସ
*ମହାଶ୍ୱେତା ରାୟ
*ଅଶ୍ରୁମୋଚନ ମହାନ୍ତି
*ଅଶୋକ ଦାସ
*ପୃଥିରାଜ
*ବାଙ୍କୁ
*ବ୍ରଜ
*ରତନ ମେହର
*ହର ରଥ
*ଲକ୍ଷ୍ମୀପ୍ରିୟା ପତି
*ସ୍ମିତା ତ୍ରିପାଠୀ
*ପ୍ରଭାତୀ

### ଶିଶୁ କଳାକାର
*ତିଥି
*ସ୍ୱୟମ୍
*ଦେବେଶ
*ରୂପା

## କାହାଣୀ
'ରୋଗକୁ ଘୃଣା କର, ରୋଗୀକୁ ନୁହେଁ' ଥିଲା କଥାଚିତ୍ରଟିର ମୁଖ୍ୟ ଉପଜୀବ୍ୟ । ସ୍କୁଲରେ ପଢୁଥିବା ଛୋଟ ଝିଅଟିଏ ଏଚଆଇଭି/ଏଡସ ରୋଗରେ ଆକ୍ରାନ୍ତ ହୋଇଥିବା ଜଣାପଡ଼ିବା ପରେ ଆରମ୍ଭ ହୋଇଯାଏ ଗାଆଁ ଲୋକଙ୍କର ଘୃଣା, ଅବେହେଳା ଏବଂ ମାନସିକ ନିର୍ଯ୍ୟାତନା ତ‌ଥା ବାସନ୍ଦ ଭଳି ବ୍ୟାଧି । କେବଳ ଝିଅଟି ନୁହେଁ, ତା'ର ଦୁଇ ଭାଇ, ବାପା ଏବଂ ମାଆ ମଧ୍ୟ ଶୀକାର ହୁଅନ୍ତି ଏହିଭଳି ଘୃଣାର । ଏମାନଙ୍କ ପାଇଁ ସ୍କୁଲ, ଦୋକାନ ସମସ୍ତ ଜାଗା ବାସନ୍ଦ ହୁଏ । ଗାଆଁ ଦାଣ୍ଡରେ ଚାଲିପାରନ୍ତି ନାହିଁ କି ଗାଁ ପୋଖରୀରେ ଗାଧୋଇପାରନ୍ତି ନାହିଁ ଏମାନେ । ମାତ୍ର ଝିଅଟିକୁ ରୋଗମୁକ୍ତ କରିବା ପାଇଁ ପ୍ରଥମରୁ ହିଁ ଜଣେ ଯୁବ ଡାକ୍ତର ଉଦ୍ୟମ କରି ବିଭିନ୍ନ ଘାତ ପ୍ରତିଘାତ ଦେଇ ଗତି କରି ସଫଳତା ପାଆନ୍ତି । 

## ଗୀତ ଓ ସଙ୍ଗୀତ
ଶଙ୍କର ପ୍ରଧାନ ଏବଂ ହେମନ୍ତ ପାଣ୍ଡେ ସ୍ୱର ସଂଯୋଜନା କରିଥିବା ବେଳେ ପଦ୍ମଶ୍ରୀ ହଳଧର ନାଗ, ଲାଲ ରତ୍ନାକର ସିଂହ, ବିନୋଦ ପଶାୟତ ଏବଂ ଦୁର୍ଗାମାଧବ ପଣ୍ଡା ପ୍ରମୁଖ ଗୀତଗୁଡ଼ିକୁ ରଚନା କରିଛନ୍ତି । ଓଡ଼ିଆ ଏବଂ ସମ୍ବଲପୁରୀ ଭାଷର ମିଶ୍ରଣରେ ନିର୍ମିତ ହୋଇଛି ଚଳଚ୍ଚିତ୍ରଟି । ଏହି ଚଲଚ୍ଚିତ୍ର ମାଧ୍ୟମରେ  ଆଶା ଭୋସଲେ ପ୍ରଥମ କରି ସମ୍ବଲପୁରୀ ଭାଷରେ କଣ୍ଠଦାନ କରିଥିଲେ । 

### ଗୀତ
## ଆଧାର
ଶ୍ରେଣୀ:୨୦୧୬ର ଓଡ଼ିଆ କଥାଚିତ୍ର
ଏମିଓଡାରୋନ

{{Infobox drug
| Watchedfields = changed
| verifiedrevid = 464394155
| IUPAC_name = (2-{4-[(2-butyl-1-benzofuran-3-yl)carbonyl]-2,6-diiodophenoxy}ethyl)diethylamine
| image = Amiodarone structure.svg
| image2 = Amiodarone ball-and-stick model.png

| pronounce = 
| tradename = Cordarone, Nexterone, others
| Drugs.com = 
| MedlinePlus = a687009
| pregnancy_AU =  
| pregnancy_US = D
| pregnancy_category =  
| legal_status = Rx-only
| routes_of_administration = By mouth or intravenous

| bioavailability = 20–55%
| metabolism = Liver
| elimination_half-life = 58 d (range 15-142 d)
| excretion = Primarily liver and bile

| CAS_number_Ref = 
| CAS_number = 1951-25-3
| ATC_prefix = C01
| ATC_suffix = BD01
| PubChem = 2157
| IUPHAR_ligand = 2566
| DrugBank_Ref = 
| DrugBank = DB01118
| ChemSpiderID_Ref = 
| ChemSpiderID = 2072
| UNII_Ref = 
| UNII = N3RQ532IUT
| KEGG_Ref = 
| KEGG = D02910
| ChEBI_Ref = 
| ChEBI = 2663
| ChEMBL_Ref = 
| ChEMBL = 633

| C=25 | H=29 | I=2 | N=1 | O=3
| molecular_weight = 645.31 g/mol
| SMILES = CCN(CC)CCOc1c(I)cc(cc1I)C(=O)c2c3ccccc3oc2CCCC
| StdInChI_Ref = 
| StdInChI = 1S/C25H29I2NO3/c1-4-7-11-22-23(18-10-8-9-12-21(18)31-22)24(29)17-15-19(26)25(20(27)16-17)30-14-13-28(5-2)6-3/h8-10,12,15-16H,4-7,11,13-14H2,1-3H3
| StdInChIKey_Ref = 
| StdInChIKey = IYIKLHRQXLHMJQ-UHFFFAOYSA-N
}}

**ଏମିଓଡାରୋନ** (ଇଂରାଜୀ ଭାଷାରେ **Amiodarone**) ଏକ ପ୍ରକାର ହୃତ୍ ଅତାଳରୋଧୀ ଔଷଧ (antiarrhythmic medication) ଯାହା ବିଭିନ୍ନ ପ୍ରକାରର ଅନେକ ଗୁଡ଼ିଏ ହୃତ ଅତାଳ (irregular heartbeat) ରୋଗମାନଙ୍କର ଚିକିତ୍ସା ଓ ପ୍ରତିଷଧ ନିମନ୍ତେ ବ୍ୟବ‌ହାର କରାଯାଏ&nbsp;।

ଏମିଓଡାରୋନ ପ୍ରଥମେ ସନ ୧୯୬୧ରେ ତିଆରି ହୋଇଥିଲା ଓ ୧୯୬୨ରେ ଆଞ୍ଜାଇନା (chest pain believed to be related to the heart) ରୋଗରେ ଡାକ୍ତରୀ ବ୍ୟବ‌ହାର କରାଗଲା । ପାର୍ଶ୍ୱ ପ୍ରତିକ୍ରିୟା ଯୋଗୁ ଏହା ସନ ୧୯୬୭ରେ ପ୍ରତ୍ୟାହାର କରିଦିଆଯାଇଥିଲା । ସନ ୧୯୭୪ରେ ଆରିଦମିଆ ରୋଗମାନଙ୍କରେ ଏହା ଫଳପ୍ରଦ ହେବା ଜଣାଯିବାରୁ ପୁନର୍ବାର ଆରମ୍ଭ କରାଗଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ ନାମରେ ଉପଲବ୍‌ଧ ହୁଏ । ଯୁକ୍ତରାଷ୍ଟ୍ର ଆମେରିକାରେ ଏହାର ମାସିକ ଖର୍ଚ୍ଚ ପ୍ରାୟ ୧୦୦ରୁ ୨୦୦ ଆମେରିକୀୟ ଡଲାର ହୁଏ ।

## ଆଧାର 
ଶ୍ରେଣୀ:ଔଷଧ